
iVetatis  nostrae  est  de  maximo  quoque  viro  atque  praecipue 
de  scriptoribus  illustrissimis  id  primum  interrogare,  utrum,  quae 
ediderint,  exquisiverint  ipsi  an  aliunde  sumpserint.  De  Cicerone 
igitur  si  veriim  et,  quod  rationi  huic  nostrorum  temporum  con- 
veniat,  iudicium  volumus  profiteri,  maxime  est  necessarium  de 
fontibus  librorum  eius  disquisitionem  instituere  accuratiorem. 
Accedunt  aliae  causae  maximae:  neque  enim  de  Ciceronis  ipsius 
sententiis  neque  de  philosophis,  quorum  disciplinas  memoriae 
prodidit,  Graecis  satis  certe  possumus  iudicare,  antequam  dili- 
gentissime  distinxerimus,  quae  partes  librorum  ipsius  propriae 
sint,  quae  ex  fontibus  haustae. 

Quibus  adducti  causis  permulti  opera  Ciceronis  perlustraverunt, 
in  primis  libros  ad  philosophiam  pertinentes,  quo  in  numero 
sunt  Hirzelius,  Schwenkius,  Hoyer,  Schichius,  Schmekelius,  alii 
complures.  Horum  vero  ex  commentationibus,  quamquam  non 
id,  quod  inde  sumam,  ipsum  ostendere  sibi  proposuerunt  neque 
de  omnibus  locis  prorsus  liquidum  constat  iudicium,  haec  mihi 
videntur  consequi:  pauca  aut  nihil  fere  Ciceronis  propria  esse, 
librorum  quidem  post  discordias  civiles  editorum;  itaque  per- 
difficile  esse  ex  eis  argumenta  eruere  de  sententiis  opinionibusque 
slve  ipsins  sive  illorum  temporum,  neque  de  religionibus  neque 
de  aliis  quibuscunque  rebus. 

Non  suus  est  Cicero  in  his  libris  plernmque,  sed  aliorum 
refert  sententias,  etiam  tnm  cum  suus  esse  vult.  Philosophia,  ut 
ita  dicam,  in  animum  eius  non  descendit  neque  in  naturam 
ipsam  penetravit,  intimos  Ciceronis  sensus  et  opiniones  non 
tetigit  neque  mutavit.  Liceat  id  uno  ex  perpaucis  locis  illustrare, 
unde  ipsius  elucet  opinio.  .De  nat.  deor.  IH  §§  5sq.  Cotta,  qui 
Cicer^nis  gerit  personam,  haec  profitetur:  Ego  vero  eas  defendam 
semper  semperque  defendi  (sc.  opiniones,  quas  a  maioribus  ac- 
cepimus   de   dis  immortalibus ,   sacra^    caerimonias  religionesque), 

nec  me  ex  ea  opinione,  quam  a  maioribus  accepi  de  cultu  deorum 
immortalium,  ullius  umquam  oratio  aut  docti  aut  indocti  movebit. 
Sed  cum  de  religione  agitur,  Ti.  Coruncanium,  P.  Scipionem, 
P.  Scaevolam,  pontifices  maximos,  non  Zenonem  aut  Cleanthem 
aut  Chrysijppum  sequor  haheoque  C.  Laelium  augurem  eundemque 
sapientem,  quem  potius  audiam  dicentem  de  religione  in  illa 
oratione  nohili  quam  quemquam  principem  Stoicorum.  Cumque 
omnis  populi  Bomani  religio  in  sacra  et  in  auspicia  divisa  sit, 
tertium  adiunctum  sit,  si  quid  praedictionis  causa  ex  portentis 
et  monstris  Sihyllae  interpretes  haruspicesve  monuerunt,  harum 
ego  religionum  nullam  umquam  contemnendam  putavi  mihique 
ita  persuasi,  Romulum  auspiciis,  Numam  sacris  constitutis 
fundamenta  iecisse  nostrae  civitatis,  quae  numquam  profecto  sine 
summa  placatione  deorum  immortalium  tanta  esse  potuisset  .  .  . 
A  te  enim  philosopho  rationem  accipere  deheo  religionis,  maiorihus 
autem  nostris  etiam  nulla  ratione  reddita  credere  ...  §  9: 
Mihi  enim  unum  sat  erat,  ita  nobis  maiores  nostros  tradidisse. 
Mansit  igitur  Cicero  civis  Romanus,  studiosissimus  sane  artium 
ingenuarum  et  discendi  cupidissimus,  sed  semper  quasi  hospes  et 
discipulus  in  scholis  philosopliorum  Graecorum,  in  universa  ratione 
et  sentiendi  et  dicendi  orator.  Quod  proverbio  dicitur:  docendo 
discimus,  optime  quadrat  in  philosophas  eius  exercitationes.  Ipse 
de  nat.  deor.  I  §  9  animi  se  aegritudine  commotum  non  modo  ad 
legendos  libros,  sed  etiam  ad  totam  philosophiam  pertractandam 
se  dedisse  confessus  pergit:  omnes  autem  eius  partes  atque 
omnia  memhra  tum  facillime  noscuntur,  cum  totae 
quaestiones  scribendo  explicantur  .  .  .  Qui  autem  requi- 
runt,  quid  quaque  de  re  ipsi  sentiamus,  curiosius  id  faciunt, 
quam  necesse  est.  In  Tusculanis  autem  disputationibus  (I  §§  1  sqq.), 
ubi  litteras  Latinas  cum  Graecis  confert,  postquam  priores  re- 
prehendit  lihros  Latinos  inconsiderate  scriptos,  quod  sibi  ipse 
proposuerit,  sic  describit:  Quare  si  aliquid  oratoriae  laudis 
nostra  attulimus  indusfria,  multo  studiosius  philosophiae 
fontes  aperiemus,  e  quibus  etiam  illa  manahant^) 

Quoniam  autem  etiamnunc  de  Cicerone  philosopho  valde 
discrepant   sententiae,   ego   eis  assentior,   qui  defendunt  eum  ab 

*)  Cf.  etiam  de  fin.  I  §§  1  sqq. ,  ut  locos  in  ea  re  maxime  tritos 
afferam  omnes. 

reprehensionibus  inde  ductis,  quod  nusquam  propriam  protulerit 
philosophiam:  nempe  ipse  non  solum  in  ep.  ad  Att.  XII  52,  3, 
ubi  modestius  loquitur,  sed  etiam  in  prooemiis  operum  in  vulgus 
editorum  se  nihil  aliud  petivisse  confitetur,  nisi  ut  copiose  et 
ornate  (Tusc.  disp.  I  §  7),  quae  summis  ingeniis  exquisitaque 
doctrina  philosophi  Graeco  sermone  tractavissent,  ea  Latinis 
litteris  mandaret  (de  fin.  I  §  1).  Non  ea  igitur  primaria  quaestio 
esse  debet,  quid  ipse  senserit,  sed  qua  ratione  libros  Graecos 
descripserit,  num  eos  recte  intellexerit  et  tradiderit.  Tum  saneid 
quoque  par  est  interrogare,  num  omnino  in  numero  philosophorum 
sit  habendus,  qui  nihil  fecerit  nisi  aliorum  compilare  sententias. 
Non  dubium  est,  quin  iniuria  Zeller  in  historia  philosophiae 
Graecorum  Ciceroni  tot  paginas  concesserit:  inter  fontes  historiae 
philosophorum  numerandus  est,  non  inter  ipsos  philosophos:  is 
ipse  Romanis  esse  volebat,  is  debet  nobis  esse. 

Quae  disserui,  ad  eum  quoque  libellum,  qui  est  de  fato, 
spectare  per  se  est  veri  simillimum,  sed  ut  coniecturae  omnes 
non  communibus  ratiocinationibus,  sed  rebus  ipsis  probandum. 
Ut  vero,  qualem  libelli  nostri  esse  inveni,  ratio  melius  per- 
spiciatur,  eam  breviter  iam  hic  liceat  adumbrare.  Descripsit 
igitur,  si  quid  video,  Cicero  argumenta  longe  plurima  et  ordinem 
fere  totum  ex  disputatione  quadam  Antiochi  Ascalonitae.  Intra 
contextum  autem  huius  de  fato  disputationis  sua  sponte  non- 
nullas  interiecit  partes  exiguas  aliunde  depromptas,  sed  ita,  ut 
plerumque  aliquo  modo  significetur  digressionem  fieri  et  deinceps 
ad  ipsam  quaestionem  rediri;  unde  apparet,  quod  conicio.  Primum 
igitur  eae  partes,  quas  aut  ipse  Cicero  profitetur  a  se  ipso  ad- 
iunctas  esse  aut  aliis  indiciis  cognoscere  potui  non  ex  eo 
fonte,  unde  cetera,  haustas,  rursus  seiungendae  erant  simulque, 
quantum  hoc  fieri  potuit,  illius  Antiochi  disputationis  ordo  resti- 
tuendus:  sie  de  anctore  quoque  illius  certius  iudicare  licebat.  De 
ratione  vero  et  fide,  qua  Cicero  fontem  secutus  esset,  mirabili 
quodam  casu  factum  est,  ut  possem  firmiorem  proferre  sententiam. 
Ostendi  verbis  Ciceronis  exspectatione  maiorem  deberi  fidem: 
difficultate  enim  rei  coactus  est,  ut  multis  locis  verbum  ex  verbo 
transferret,  ubi  vero  primum  liberius  disserere  conatus  est,  in 
permagnos  incidit  errores. 

Ue  compositione  et  fonte  libri  Ciceronis  de  fato  inscripti 
fusius  egerunt  Meineckius,  Schmekelius,  Stuevius;  fontis  quae- 
stionem  breviter  Gerckius  et  Hoyer  attigerunt.  Conducet  Gerckii, 
qui  primus  de  fonte  libelli  nostri  sententiam  vulgavit,  coniecturam 
postea  cum  Schmekelii  sententia  conferre  et  a  Meineckii  i)  com- 
mentatione  initium  facere,  qui  de  fonte  quidem  censuit  (pag.  14) 
per  omnem  fere  librum  nostrum  Ciceroni  Posidonii  jisgl  8i(iaQ- 
(itvrjq  opus  praesto  fuisse,  nonnulla,  inprimis  exempla  Romana, 
ab  ipso  esse  addita.  At  Posidonium  scimus  (de  div.  I  §§  125  sqq.) 
Stoicorum  more  defendisse  fato  omnia  fieri,  id  quod  libello  nostro 
verum  esse  negatur;  posita  autem  haec  opinio  est  in  §§  5 — 7, 
ex  quibus  ipsis  elucet  hunc  quidem  locum  (§§  5  — 6)  ex  Posidonio 
esse  sumptum,  sed  deinceps  ad  alium  auctorem  Ciceronem  reverti. 
Quae  vero  de  singulis  partibus  Meineckius  observavit,  etsi  non- 
nulla  probanda  sunt,  tamen  omnia  fere  erroribus  sunt  permixta; 
de  compositione  denique  totius  dispntationis  et  conexione  argu- 
mentorum,  quae  esset,  interrogare  plane  omisit.  Quod  exemplis 
Romanis  usus  est  ad  discernendas  partes  Ciceronis  proprias  et 
e  fonte  repetitas,  neglexit  multa  eorum  pro  Graecis  introducta 
esse,  unde  sequitur  incerta  esse  haec  indicia. 

Gerckius  ^)  autem  ex  nonnullis  locis  posterioris  partis  libri 
de  fato  coniecit  Antiochum  Ascalonitam  libri  a  Cicerone  descripti 
auctorem  fuisse:  non  solum  inde  a  §  31  Carneadis  auctoritatem 
advocari  tamquam  philosophi  victoris,  sed  etiam  §  44  adversariorum 
sententias  ita  comparari  aliamque  alii  ita  accommodari,  ut  con- 
clusio  fieret  verbis  eos,  non  re  dissidere:  quod  utrumque  Antiochi 
esset.  Demonstrabo  Gerckium  de  illis  paragraphis  recte  sensisse; 
sed   difficultas  rei  postulabat,   ut  locos  illos  amplius  tractaret  et 


1)  De  fontibus,  quos  Cicero  in  libello  de  fato  secutus  esse  videatur. 
Progr.  Marienwerder  18S7. 


»)  Ann.  philol.  suppl.  XIV  (1885)  p.  693. 


accuratins  dooeret  omnem  dispntationem  nostram  Antiochi  genus 
philosophandi  prae  se  ferre,  verbis  illis  hoc  clarissime  agnosci. 
Quod  si  fecisset,  vix  puto  fieri  potuisse,  ut  Schmekelius  >) 
inde,  qaod  in  §§  23  et  31  sqq.  nomen  Carneadis  identidem  com- 
memoratur,  suspicaretur  hunc  vel  Clitomachum,  quem  magistri 
sententias  memoriae  prodidisse  constat,^)  a  Cicerone  adhibitum 
esse,  qna  cum  coniectura  §  44  et  verba  illa  et  omnis  argumen- 
tandi  ratio  nuUo  modo  concinunt.  Quod  autem  Schmekelius  per 
se  staro  confidit  (p.  167),  quoniam  in  libris  de  natura  deornm  et 
de  divinatione  editis  Cicero  Academiam  sectatus  sit,  ad  hunc 
quoque  libellum  Clitomachum  eum  assumpsisse,  probabilitate  non 
caret  et  optime  adiuvatur  suspicione  Schmekelii,  in  secundo  de 
divinatione  libro  ideo  non  responderi  ad  argumenta  Stoicorum  a 
fato  repetita,  quod  Cicero  eam  partem  operis  Clitomachi  ad 
nostrum  libellum  conscribendum  reposuerit.  At  pondus  §  44  hac 
ratione  nequaquam  tollitur.  Itaque  Stuevius  ^)  §§  41 — 45  Antiochi 
esse  iudica\rit  Gerckium  secutus,  cetera  Carneadi  reliquit,  Schmekelii 
ductus  auctoritate.  De  dispositione  autem  et  argumentatione 
singularum  partium  raro  ausus  est  propriam  profiteri  sententiam, 
quaeque  nova  protulit,  parvi  vel  nuUius  sunt  momenti;  sed 
singulos  locos  diligentissime  perlustravit  et  illustravit.  Sunt 
autem,  quae  Schmekelius  de  compositione  universa  et  de  partibus 
singulis  iudicavit,  tot  tantisque  plena  erroribus,  ut  maxime 
necessarium  videatur  esse  in  hanc  quoque  rem  denuo  inquirere, 
praesertim  cum  Hoyer^)  neque  errores  hos  Schmekelii  per- 
spexerit  neque  nova  ad  probandam  Gerckii  sententiam  argumenta 
attulerit.  Videtiir  autem  mihi  vir  acutissimus  in  hos  errores  ideo 
delapsus  esse,  quod  ab  ea  parte  libri  orsus  est  inquirere,  quae 
periit:  plerumque  enim  incertum  est  ex  fragmentis  apud  alios 
scriptores  servatis  de  libris  ipsis,  unde  illa  hausta  sunt,  iudicare. 
Itaque  praestabit  primum  ea  tractare,  quae  integra  ad  nos  vene- 
runt;  de  parte  deperdita  postremo  fundamentis  solidius  iactis 
caute,  quae  ex  fragmentis  duci  possint,  exponemus. 

1)  Philosophie  der  mittleren  Stoa  (Berol.  1892)  p.  155  sqq. 

«)  Ac.  II  §  102. 

3)  Ad  Ciceronis  de  fato  librum  observat.  variae,  diss.  Kil.  1895. 

<)  Mus.  Rhen.  LIII  1898  p.  64  sq. 


Ciceronis  de  fato  opusculum  in  codicibus  semper  una  cum 
libris  de  natura  deorum  et  de  divinatione  traditur.  Hoc  summo 
iure  fit:  nam  et  eodem  anno  certe  quo  libri  de  divinatione  con- 
scriptum  atque  editum  est  et  cum  illis  maxima  rei  tractatae 
similitudine  coniunctum. 

Atque  de  tempore  quidem  quo  prodierit  ex  §  2  prooemii 
discimus  aliquanto  post  interitum  Caesaris  librum  nostrum  con- 
scriptum  et  vulgatum  esse,  idque  non  multo  post  Idus  Martlas, 
quoniam  in  §  2  eodem  fere  modo  atque  in  de  div.  II  §  7  de  illo 
casu  ut  de  nova  re  dicitur,  maxime  vero  quod  libellus  noster  ad 
Hirtinm  scriptns  est  (§§  2  et  8):  quo  enim  consilio  ductus  Cicero 
id  fecerit,  ex  epist.  ad  Attic.  XIV  20  et  21  et  XV  1  sqq.  cogno- 
scitur:  sic  videlicet  Jwminem  ad  opiimates  traducere  parahat 
(XIV  21,  4).  Sed  intercesserunt  inter  Caesaris  necem  libellique 
nostri  editionem  et  colloquia  illa  in  Puteolano  facta,  quae  re 
vera  habita  esse,  si  non  de  fato,  at  certe  de  re  publica,  ex  con- 
sensu  §  2  et  epistularum  apparet,  et  secundi  de  divinatione  libri 
confectio  (de  div.  II  §  3).i> 

Artissime  autem  coniunctam  esse  disputationem  de  fato  cum 
libris  de  divinatione  Cicero  ipse  dicit  (de  div.  II  §  3):  ...  de 
divinatione  ingressi  sumus  his  libris  scribere;  quibus,  ut  est  in 
animo,  de  fato  si  adiunxerimus ,  erit  abunde  satis  factum  toti 
huic  quaestioni.  Ergo  quam  de  fato  suscepturus  erat  quaestionem, 
ea  Ciceroni  quasi  pars  vidobatur  esse  totius  de  divinatione 
quaestionis.^)  Quin  etiam  ex  I  §  127  et  II  §  19  licet  sumere 
operibus  ad  libros  de  divinatione  conscribendos  lectis  omnino 
Ciceronem  adductum  esse,   ut  de  fato  scribere  consilium  caperet. 

Tota  vero  illa  de  divinatione  quaestio  Ciceroni  quam  maxime 
curae   fuit^):   nam   cum   secundo   de   natura  deorum  libro  de  suo 

^)  Exordium  libri  prioris  ante  Idus  Martias  scriptum  esse  collato 
exordio  secundi  libri  perspicuum  est;  utrum  I  §  119  postea  confecto 
libro  addita  an  tota  posterior  huius  libri  pars  post  interitum  Caesaris 
orta  sit,  diiudicare  non  possumus:  ego  quidem  illud  probabilius  puto. 

*)  Conferas  iam  hic  de  fato  §  11. 

')  Quae  res  cum  per  se  accommodatior  erat  Eomanorum  naturae 
et  institntis  quam  subtilior  et  remotior  de  fato  disputatio,  tum  temporibus 
Giceronis  convenientior,  quoniam  inter  ipsos  augures,  utrum  esset 
divinatio  necne,  magna  tum  dissensio  erat  (de  leg.  II  §  32);  cf.  Wissowa, 
Rel.  u.  Kult.  d.  R.  pag.  460.  Itaque  Ciceronem  de  divinatione  scripsisse 


complura  de  divinatione  insernit  (§§  7— 12),^)  extra  rem  egressns, 
item  secundo  de  legibus  (§§  32— 3 3), 2)  eandemque  quaestionem  in 
libellum  nostrum  inculcavit  (§  11,  §§15—16),  tum  in  nuUo  eorum, 
quae  annis  46 — 44  edidit,  operum  ad  philosophiam  pertinentium 
tot  et  tantae  inveniuntur  partes,  quas  aut  totas  aut  magna  ex 
parte  ipse,  nuUius  auctoris  ordinem  secutus  aut  verba  exprimens, 
composuit,  quot  in  libro  de  divinatione  utroque,  maxime  secundo. 
Neque  parcus  fuit  Cicero  in  evolvendis  auctoribus  Graecis,  qui  de 
hac  materia  scripserunt,  inprimis  Stoicis:  ad  secundum  enim  librum 
non   modo  Clitomachum   sed   etiam  Panaetium  arcessivit  (§  97),») 

non  mirabile   est,   quam   maxime   vero  per  se  mirum,   quod  de  fato 
librum  conscripsit  eumqne  cum  libris  de  divinatione  cohaerere  dicit. 

0  Schmekel  1.  c.  p.  96. 

2)  Reitzenstein,  Drei  Vermutungen  (Festschrlft  f.  Mommsen,  1893) 
p.28sq.hunc  locum  cum  dediv.I§§87sqq.,  31,  II 75,  aliis  contnlit  et  inde, 
quod  exempla  diversis  illius  libri  locis  longius  exposita  eadem  hic  quasi 
breviter  cognntur,  conclusit  §§32-33,  postquam  libri  de  div.  conscripti 
essent,  intra  contextum  secundi  libri  iam  prius  compositum  interiectas 
esse.   Ut  idem  iudicem,  etiam  similitudine  tertii  loci,  de  n.  d.  II  §§  7  et  9, 
adducor.    Horum  omnium  fontem,  initium  (fortasse  primi)  Posidonii  de 
diviuatione  libri,   optime  reddit  de  div.  I  §§87sqq.;   primum  Cicero 
illum  locum  evolverat,  cum  de  nat.  deor.  II  §§  7  sqq.  conscriberet,  ubi 
eodem  modo  atque  de  leg.  II  §  33  Graeca  et  Eomana  exempla  con- 
iunxit.   Aecedunt  alia  documenta,  quibus  maxime  confirmatur  coniectura 
Reitzensteinii:  quae  §§  32—33  exponuntnr,  snnt  quasi  summa  librorum 
de  div.  I  et  de  nat.  deor.  II.    Nam  quod  dicitur  (§  32):  Si  enim  deos 
esse  concedimus  eonmque  mente  mundum  regi  et  eosdem  hominum  con- 
sulere  generi,  nihil  aliud  est  nisi  dispositio  secundi  libri  de  nat.  deor. 
(cf.  §  3).     Omnis  vero   structura  argumentationis :   Si  enim  deos  esse 
concedimus  .  . .  et  posse  nobis  signa  rerum  futurarum  ostendere,  non 
video,  cur  esse  divinationem  negem;  non  sunt  autem  ea,  quae  posui; 
ex  quibus  id  quod  volumus  efficitur  et  cogitur  respicit  in  de  div.  I 
§§  82—83  similesque  locos;  omnia  regna  omnesque  populi  cunctaeque 
gentes  notissima  sunt  Stoicorum  argumenta  a  Cicerone  prius  de  div.  I 
§  12  et  §§  87sqq.  atque  de  nat.  deor.  II  §  12  longius  tractata. 

»)  Quae  Schiche  (de  fontibus  libr.  Cic,  qui  sunt  de  div.,  diss. 
Jen.  1875)  et  Hartfelder  (Die  Quellen  von  Ciceros  zwei  Buchern  de 
divinatione,  Progr.  Freiburg  i.  B.  1878)  de  eo  libro  statuerunt,  omnino 
probanda  sunt,  §§  87—97  ex  Panaetio,  cetera  ex  Clitomacho  esse  snmpta; 
sed  necesse  mihi  videtur  accuratius  distinguere  inter  eas  partes,  quae 
ita  ex  Clitomacho  haustae  sunt,  ut  in  scribendo  etiam  singulas  eius 
paginas  verbaqne  ante  oculos  haberet,  certe  argumentorum  ordinem 
sequeretnr  —  sic  sentio  de  §§  9—25  et  110  (aut  119)  —134,   142—147, 

ad  priorem  praeter  Posidonium  Chrysippi  de  somniis  et  de  oraculis 
libros  et,  ut  mihi  quidem  persuasum  est,  Cratippi  opusJ)  Satis 
igitur  apertum  est,  quantum  studii  et  operae  Cicero  huic  quae- 
stioni  dederit.  Hoc  autera  studio,  quoniam  Posidonius  a  fato 
omnem  vim  rationemque  divinandi  repetiverat  (de  div.  I  §  125), 
incitatus  constituit,  eadem  ratione  atque  de  divinatione  etiam  de 
fato  in  utramquc  partem  perpetuam  expUcare  orationem  (de  fato 
§  1).  Id  ipsum  Ciceronem  in  animo  habuisse  inde  colligo,  quod 
de  div.  I  §  127,  ubi  Stoicorum  refertur  sententia,  dicitur:  . . .  cum 
fato  omnia  fiant,  id  quod  alio  loco  ostendetur  .  .  .  Hoc 
vix  aliter  intellegi  potest  atque  sic:  uno  tum  libro  Ciceronem, 
quomodo  Stoici  demonstrarent  omnia  fato  fieri,  voluisse  ex- 
ponere.  In  secundo  deinde  libro  ei  opponendum  erat,  qua 
ratione  Academici  id  negarent  et  refutarent:  in  hanc  partem 
prospicit  de  div.  II  §  19:  anile  sane  et  plenum  superstitionis  fati 

exceptis  sane  Latinis  exemplis  — ,  et  eas,  quibus  subsunt  quidem 
sententiae  Carneadis,  sed  ita,  ut  a  Cicerone  ipso  dispositae  et  ex  memorla 
sicut  in  prooemiis  (velut  I  §  1  sqq.)  proprio  arbitrio  usurpatae  et  com- 
positae  siut;  id  censeo  de  §§  26—87,  97—109,  135—142. 

0  Chrysippi  eorum  librorum,  quos  commemoravi,  Ciceronem 
quaedam  legisse  testimonia  sunt  I  §  37  et  §  39,  II  §  1.^4  et  §  144  (de 
librls  eius  de  diviuatione  duobus  nullum  iudicium  praesto  est):  at  veri 
simiilimum  puto,  quae  inde  a  §  39  aflferuntur  exempla  Graeca,  certe 
pleraque  non  ex  Chrysippo  ipso  sed  ex  Cratippo  Peripatetico 
(I  §  5)  descripta  esse.  Ut  in  ea  re  assentiar  Hoyero  (Mus.  Ehen.  LIII 
1 898  p.  56),  adducor  primum  §§  70  sq.,  quas  ex  epistulis  aut  sermonibus 
cum  Cratippo  habitis  Ciceronem  niemoriter  adiunxisse  (Schiche  1.  c.  p.  24) 
tamdiu  non  possum  accipere,  quam  licet  opinari  Ciceronem  libro  ab  illo 
conscripto  usum  esse,  tum  consensu  partitionis  in  §  5  de  Cratlppo  traditae 
cum  §  34  verbis,  quae  eandem  prae  se  ferunt:  .  .  .  quod  et  somni- 
antibus  saepe  contingit  et  non  numquam  vaticinantibus  per 
furorem  atque  cum  §  71  his:  .  ..  expositis  exemplis  verarum  vatici- 
nationum  et  somniorum:  quibus  verbis  quasi  comprehenditur  et  con- 
cluditur  ea  libri  pars,  qua  §§  39  sqq.  verorum  somniorum  exempla 
exponuntur  —  quae  vera  existimavit  et  propter  auctoritatem  virorum 
gravissima,  ex  Chrysippo  elegisse  videtur,  non  omnia  credidisse  vera 
(cf.  §  39)  — ,  §§  65—66  furor  definitnr,  de  quo  postea  §§  80  sqq.  non- 
nulla  disserimtur,  sane  perturbate.  Denique  omnis  ratio  huins  partis 
Peripateticum  passim  sapere  videtur,  velut  §§46sqq.,  52—54,  60  sq.,  80  sq. 

Posidonio  antem  tribuendae  sunt  §§  63  —  64  (ubi  novum  eum 
introduci  manifestum  est,  non  minus  certum,  quae  subsequuntur,  non 
iam  eiusdem  esse),  87—131,  II  §§  33—34. 


nomen  ipsum;  sed  tamen  apud  Stoicos  de  isto  fato  multa  dicuntur; 
de  quo  alias  .  .  .  Sed  post  mortem  Caesaris  seu  negotiis  publicis 
seu  alio  quocunque  casu  prohibitus  consilio  mutato  uno  libro 
rem  absolvit;  consilium  vero  mutatum  ipsum  resipere  videntur 
prooemii  verba  (§  1):  Quod  autem  in  aliis  libris  feci,  qui  sunt 
de  natura  deorum,  itemque  in  iis,  quos  de  divinatione  edidi,  ut 
in  utramque  partem  perpetua  explicaretur  oratio,  quo  facilius  id 
a  quoque  proharetur,  quod  cuique  maxime  prohdbilc  videretur,  id 
in   Jiac  disputatione  de  fato  casus  quidam  ne  facerem  impedivit 


Initium  libelli  nostri,  sicut  consuetudo  Ciceronis  est, 
prooemio  fit  (§§  1 — 4),  cuius  prima  verba  desunt:  multa  perisse 
vix  credibile  est;  fortasse  accidit  ita,  ut  margo  folii  superior  cor- 
rumperetur.  Etiam  de  extrema  prooemii  parte  nonnulla  exciderunt. 
Praefatur  Cicero  breviter  de  re,  quam  tractaturus  sit,  et  singulas 
disputationis  partes  disponit.  Insequuntur  de  ratione  disputandi  ea 
quae  modo  exscripsi  verba;  eodem  spectant,  quae,  postquam  collo- 
quium,  quod  sibi  cum  Hirtio  in  Puteolano  fuisse  Cicero  fingit,  intro- 
ductum  est,  in  §  4  dicuntur:  Sed  quoniam  .  .  .  Jianc  Academicam 
contra  propositum  disputandi  consuetudinem  indicant  te  suscepisse 
Tusculanae  disputationes,^)  ponere  aliquid,  ad  quod  audiam,  si 
tihi  non  molestum   est,   volo  —  qui  locus   illustratur   §§  20  sqq. 

Inter  §  4  et  §  5  maior  intercedit  lacuna:  complura  inter- 
cidisse  ex  eis  ipsis,  quae  deinccps  servata  sunt,  apparet;  quantum 
autem  perierit,  ignoramus  neque  pro  certo  ex  adnotatione  in 
margine  codicis  Leidensis  Vossiani  86  posita,  cuius  auctoritas 
maxima  habetur,  possumus  sumere  (cf.  Christium  in  editione 
Orelliana  altera  a  Baitero  et  Halmio  adornata  vol.  IV  p.  568): 
ahJiinc  retroversus  XXIV  foliis  sequitur  de  eiusdem  corpore 
orationis  sed  omissis  in  medio  pluribus:  insequuntur,  quae  in 
§§  5  sqq.  legimus.  Refert  addere  brevi  post  in  eodem  codice 
apud  non  aliam  reperiri  adnotationem,^)  unde  apparet  in  archetypo 
ordinem  foliorum  turbatum  fuisse.  Christius  inde  et  ex  §  40  (m 
assensionibus ,   quas  prima   oratione  tractavi)   atque  §  42  (quam 

1)  Tusc.  disp.  I  §  7. 

2)  Hic  interpositum  est,  quod  in  primo  libro  de  natura  deorum 
dimissum  est,  ubi  de  secundo  libro  divinationis  est  interpositum  .  . . 

dudum  diximus)  conclusit  plures  intercidisse  paginas.  Interest 
statuere  scribam  quoque  codicis  Leidensis,  quae  de  lacuna  ipsa 
dicit,  ex  §§  5  —  6  coniecisse,  neque  ullum  exstare  vestigium  certum, 
quanta  pars  aut  quot  paginae  interierint.  De  fragmentis  vero  in 
editione  C.  F.  W.  Muelleri  collectis  supra  iudicavimus  melius  esse 
postea  quaerere. 

Cum  igitur  progredimur  ad  §  5,  in  ipsam  disputationem 
mediam  intramus.  Necesse  videtur  esse  de  dispositione  et  com- 
positione  totius  libri  nonnulla  praemonere.  Sed  quoniam  de  ea 
omnino  fere  a  ceteris  dissentio  et  opus  est  argumentis,  quae  ego 
sentio,  confirmare  atque  quodam  modo  singulas  deinceps  expedire 
difficultates,  praestare  arbitror  ea  tantum  afferre,  quae  primo 
visu  agnoscantur:  primam  disputationis  partem  §  11  confici, 
inde  usque  ad  §20  alteram  pertinere,  tertiam  complecti 
§§  20^ — 38,  de  quarta  denique  parte  nunc  quidem  non  liquere, 
utrnm  cum  ea  §§  46 — 48  coniungendae  an  peroratio  totius  dis- 
putationis  existimandae  sint.  Hi  fere  partiam  finea;  argumentorum 
incertissimi  sant.  Quae  vero  Cicero  de  eis  ipse  in  §  1  explicavit, 
nunc  quidem  niliil  proficiunt. 

De  §§5  et  6  Schmekelius  ex  §  7:  Sed  Posidonium,  sicut 
aequum  est,  cum  hona  gratia  dimittamus,^)  ad  Chrysippi  laqueos 
revertamur  recte  conclusit  Ciceronem  extra  rem  egressum  sua 
sponte  partem  antecedcntem  ex  Posidonio  adiunxisse,  neque 
procul  abest  suspicio,  quoniam  comperimus  (p.  8)  ei  libros 
illius  philosopbi  de  divinatione  tum  ad  manus  fuisse,  illinc  hoo 
efil^Xrjfia  fluxisse:  unde  sequitur,  quae  contra  Posidonium  dicuntur, 
a  Cicerone  inventa  vel  composita  esse.  Atque  in  §  5  verba: 
naturae  contagio  .  .  .  quam  ego  non  tollo  revocant  consimilem 
de  div.  II  §  33  locum:  Ut  enim  iam  sit  aliqua  in  natura  rerum 
contagio,  quam  esse  concedo.  Quae  deinde  insequuntur,  aut 
communes  vulgi  reddunt  opiniones  aut  causis  fortuito  ante- 
gressiSj  quae  in  §  19  comraemorantur,  nituntur.  Ea  vero  quae 
tum  usque  ad  §  6  disseruntur,  tantopere  prae  se  ferunt  oratoris 
artes,  ut  de  auctore  dubitatio  iam  esse  non  possit.  Satis  sit 
notare  incredibilem  levitatem  sententiae  huius:  Quaero  igitur(atque 

1)  Cf.  §  5:  quaedam  etiam  Posidonius  (pace  magistri  dixerim) 
comminisci  videtur. 

hoc  latepatebit\  si  fati  ovmino  nullum  nomen,  nulla  natura, 
nulla  vis  esset  et  forte  temere  casu  aut  pleraque  fierent 
aut  omnia,  num  aliter,  ac  nunc  eveniunt,  evenirent.  Quid  ergo 
attinet  inculcare  fatum,  cum  sine  fato  ratio  omnium  rerum  ad 
naturam  fortwnamve  referatur? 

Ceterum  de  Posidonio  ipso  pauca  addere  necesse  est. 
Cum  enim  ad  locum  nostrum  melius  intellegendum  ex  libris  de 
divinatione  quae  eodem  pertinere  videntur  partes  confero,  de 
div.  I  §§  139  —  131  et  II  §§  33  sq.,  miror,  quod  Augustinus,  ubi 
ad  locum  nostrum  respicit  (de  civ.  Dei  V  2),  Posidonium  nominat 
Stoicum  multum  astrologiae  deditum.  Posidonium  nimium  credi- 
disse  arti  astrologorum  probabile  est,  at  exempla  nostra  non 
minus  quam  loci  illi  modo  allati  id  mihi  ostendere  videntur,  non 
de  astrologia  eum  egisse,  sed  de  contagione  naturae,  quam  Graeci 
CvfiJtdd-eiav  vocabant.  Ut  philosophus  vere  Stoicus  docuit  uni- 
versum  mundum  coniunctum  esse,  omnes  res  inter  se  cohaerere: 
ex  hac  autem  coniunctione  naturae  et  quasi  concentu  atque  con- 
sensu  (de  div.  II  §  34)  duxit  homines  quoque  aliqua  ratione  cum 
astris  esse  coniunctos,  ergo  illis  affici^)  posse.  Erravit  igitur, 
quod  non  dubitavit  commenticiis  astrologorum  artibus  confidere 
exemplisque  usus  est  illinc  repetitis;  sed  ea  ad  contagionem 
naturae  rettulit  atque  inde  demum  vim  fatalem  (de  fato  §  5  in.) 
deduxit.2) 

Quoniam,  quae  ex  Posidonio  assumpsit  Cicero,  intra  eam 
partem  inseruit,  qua  de  contagione  rerum  disputabatur  (§  7), 
nunc  facilius  perspicitur,  quo  modo  id  fieri  potuerit.  Reversus 
igitur,  ut  dicit,  ad  Chrysippi  laqueos,  ^oUicetm'  primum  respoosum 
iri  de  ipsa  contagione  rerum,  ad  reliqua  deinceps.  Inde  colligitur 
antea,  scilicet  ante  digressionem,  de  qua  modo  egimus,  Chrysippi 
de  ea  sententiam  propositam  fuisse,  atque  ita,  ut  inde  conclusio 
fieret  fato  omnia  effici.  Huc  aliquo  modo  Cicero  Posidonii 
exempla  annexuit.  In  eo  autem  libro,  ad  cuius  ordinem  nunc 
rediri  manifestum  est,  propositam  Chrysippi  sententiam  ilico  hoc 
responsum   subsecutum   erat:   neque   enim   dubium  est,   quin  hic 


^)  Cf.  §  8:  astrorum  afectio. 

a)  Cf.  de  div.  I  §§  125—128  (cum  alia,  tum  haec  §  126:  ex  quo 
intellegitur,  ut  fatum  sit  non  id,  quod  superstitiose,  sed  id 
quod  physice  dicitur  ...);  totus  fere  locus  ad  verbum  conversus  est. 

initinm  fiat  refutationis.  Illum  aliqna  ratione  docnisse  necesse 
est  esse  quandam  omnium  rerum  inter  se  coniunctionem  et  con- 
tagionem;  inde  sequi,  ut  dissimilitudines  necessitate  naturae  fierent 
cum  ceterae  tum  diflferentiae  ingeniorum  humanorum;  diflferre  in- 
genia  hominum  convenienter  cum  naturis  locorum.  Tota  vero 
haec  conclusio  eo  erat  intenta,  ut  omnia  fato  fieri  demonstraretur. 
Respondetnr  diflferre  sane  loca  velut  caelum  Athenarum  et 
Thebarum  et  esse  alicuius  momenti,  ut  Athenienses  acutiores 
sint  quam  Thebani:  sed  ut  aut  Zenonem  quis  aut  Arcesilam  aut 
Theophrastum  audiat,  nequaquam  caelo  effici.  Haec  de  ipsa 
contagione  rerum  (§  7);  deinde  (§§  8 — 10)  de  dissimilitudinibus, 
quae  sint  in  naturis  hominum,  agitur.  Has  quoque  esse  conceditur; 
cum  autem  conclusisset  Chrysippus  eas  ex  diflferentibus  causis 
natas  esse,^)  eum  parum  vidisse,  qua  de  re  ageretur  et  in 
quo  causa  consisteret:  non  immutabiles  illas  esse;  vinci  posse 
causas  naturales^  esse  aliquid  in  potestate  nostra,  voluntates 
nostras  appetitionesque  illa  conexione  causarum  liberas  esse. 
Quod  postquam  compluribas  gravissimorum  virorum  exemplis 
comprobavit,  hanc  primam  disputationis  partem  cum  ardore 
quodam  sic  concludit  (§  11):  Sed  haec  ex  naturalibus  causis 
vitia  nasci  possunt,  exstirpari  autem  et  funditus  tolli^  ut  is  ipse, 
qui  ad  ea  propensus  fuerit^  a  tantis  vitiis  avocetur,  non  est  id 
positum  in  naturalihus  causis,  sed  in  voluntate,  studio,  disciplina. 
Cum  enim  philosophus  noster  anonymus  ad  hano  voluntatis  liber- 
tatem  iterum  atque  iterum  refugiat,  hanc  sibi  a  principio  quam 
firmissime  stabiliendam  esse  debebat  existimare.  Eo  manifesto 
spectat  et  fervor  copiaque  verborum  et  gravitas  exemplorum. 

Ad  mores  haec  pertinere  planum  est:  ergo  in  hanc  partem 

prospiciunt    prima,    quae    de    prooemio    conservata    sunt,    verba: 

quia  pertinet   ad  mores,  quod   7]0-og   illi  vocant;   nos   eam 

partem  philosophiae    de   moribus    appellare    solemus,    sed    decet 

linguam  Latinam  augentem  nominare  moralem. 

Schmelcelius  hanc  primam  partem,  quacum  alteram  (§§  1 1  sqq. 
—  20)  coniunxit,  censuit  ad  astrologiam  spectare.  De  altera 
brevi  post  inquiram:  in  hac,  quam  pertractavimus,  unum  inesse 
videtur  illius  sententiae  documentum,  quod  adhuc  praetermisimus. 
In  §  8   enim   invenitur:   ut  igitur   ad  quasdam  res  natura  loci 

^)  Subest:  ergo  fato  eas  effici. 

pertinet  aliquid,  ad  quasdam  autem  nihil,  sic  astrorum  af- 
fectio  valeat,  si  vis,  ad  quasdam  res,  ad  omnes  certe  non  valebit. 
Sed  hoc  nullum  potest  esse;  primum  enim  neminem  effugiat, 
quantum  haec  non  consentiant  cum  universo  contextu,  quem 
supra  descripsimus:  antea  et  postea  de  naturis  locorum  et  omnino 
de  causis  naturalibus  disputatio  fit,  certe  nusquam  de  astrologia; 
deinde  ea  parum  eleganter  agglutinata  esse  facillime  sentitur; 
quae  vero  proxime  antecedunt,  esse  a  scriptore  Latino  adiecta 
non  opus  est  demonstrare;  denique  quandoquidem  statuimus  §§  5 
et  6  a  Cicerone  ultro  adiunctas  esse,  manifestum  est  eundem,  ut 
illam  partem  cum  ceteris  artius  conecteret,  haec  quoque  intexuisse. 
Ne  id  quidem  neglegas,  hoc  loco  solo  ad  colloquium  descendi, 
idque  saepius  familiariusque.  Seiunctis  autem  eis,  quae  notavimus 
{Diiunge  —  non  valehit),  quae  subsequuntur,  ad  §  7  optime 
quadrant,  immo  multo  expeditior  argumentatio  redditur. 

De  fonte  igitur,  unde  §§7 — 11  haustae  sunt,  id  satis  constat, 
nullum  esse  documentum  de  astrologia  ibi  disputationem  factam 
fuisse.     Quid  vero  de  Posidonio  iudicem,  supra  ostendi. 

Alteram  libri  de  fato  partem  diximus  a  §  11  usque  ad 
§  20  patere:  de  hac  certa  constituere  multo  est  difficilius:  nam 
quamquam  iniquitate  temporum  laesa  non  est,  tamen  paene 
graviorem  perpessa  est  calamitatem :  eum,  qui  tradidit,  ipsum  non 
perspexisse,  quae  tradidit,  mox  apparebit.  Cicero  confitetur  ipse 
ohscuram  esse  hanc  quaestionem,  quam  jisgl  dvvarcov  philosopJii 
appellent  (§  1);  pergit  eodem  loco:  totaque  est  XoyLxr/,  quam 
rationem  disserendi  voco.  Conducet  memoriam  horum  ipsius 
verborum  retinere.  Atque  id  quidem  facile  concedatur,  dummodo 
non  ex  primis  vocabulis,  quid  haec  pars  sibi  velit,  indagare 
conemur,  non  de  divinatione  ipsa  haberi  interrogationem,  id  quod 
illa  videntur  significare,  neque  de  vi  vaticinationum  aut  de  arte 
astrologorum,  sed  haec  nomina  omnia  breviter  tangi  et  praeteriri, 
certe  non  ipsa  tractari:  re  vera  de  illa  Chrysippi  et  Diodori  con- 
tentione  jisqX  dvvaxwv  agi  mox  ex  §  17  cognoscitur,  ubi  dicitur: 
Sed  ad  illam  Biodori  contentionem,  quam  jtsQl  dvvaxwv 
appellant,  revertamur:  quem  locum  hanc  quaestionem  attingere 
(§  17)  auctor  libri  censuit,  quo  Cicero  usus  est:  nempe  Ciceronem 
ipsam    hunc    locum    attulisse    brevi    nemo    opinabitur.     Si    vero 

licet  accuratam  horum  verborum  sententiam  excutere,  id  ea 
prodere  puto,  suo  ductum  consilio  illum  hanc  contentionem 
quaestioni  suae  de  fato  institutae  intexuisse.  Cur  id  fecerit, 
postea  perscrutabimur:  nunc  id  quodam  iure  interrogaverim, 
quanam  ratione  contentio  illa  de  eis,  quae  fieri  possint,  ad 
disputationem  de  fato  possit  referri.  Mentio  fit  huius  contentionis 
etiam  apud  Plutarchum  de  Stoicor.  rep.  c.  46,  qui  recte  iudicat, 
Diodori  sententiam  multo  magis  quam  Chrysippi  consentire  cum 
necessitate  fati,  quam  Stoici  professi  sint.  Id  vero  manifestum  est, 
a  Stoicis  illinc  argumentum  ad  fatum  probandum  non  esse 
deductum;  omnino  hanc  jisqI  dvvaxwv  quaestionem  cum  illa  de 
fato  coniunxisse  non  videntnr.  Veri  simile  hac  ratione  fit  iure 
Ciceronem  dicere  quaestionem  jteQi  dvvazcov  totam  Xoyix-rjV 
esse  (§1). 

Sed  unicuique  licet  ad  sententiam  suam  probandam  argumenta 
undecunque  afi^erre:  ita  philosophus  noster  praesidium  ex  logica 
petivit,  non  ignorans  per  se  illud  placitum  a  quaestioDC  sua 
alienum  esse,  et  ita  intellegendum  est:  Qui  locus  attingit  Jianc 
quaestionem.  Atque  sensit  recte  Stuevius  p.  38  sq.  augeri  et 
amplificari  Diodori  a^lwfia^)  et  aliquatenus  commutari,  scilicet 
sententiae  philosophi  nostri  ostentandae  et  declarandae  causa; 
ducit  illinc,  quod  argumentationi  suae  concinnum  est.  At  cui 
argumentationi?  Slne  dubio  cum  dicitur:  qui  locus  attingit 
hanc  quaestionem,  quoniam  nuUa  accedit  appositio,  qua 
quaenam  haec  sit  quaestio  significetur,  hic  in  media  sumus  argu- 
mentatione.  Quae  igitur  ea  est?  Necesse  videtur  esse,  ut  id 
cognoscamus,  ea  quae  antecedunt  accuratius  percensere. 

Ut  vero  certa  reperiamus,  vix  alia  fieri  poterit  via  atque 
rursus  ab  illo  §  17  revertamur  initium  faciendo.  Nescio,  cur 
Schmekelius,  quo  in  §  7  usus  est  duce,  eundem  hic  aspernatus 
sit.  Legimus  igitur  in  §  17:  Sed  ad  illam  Diodori  con- 
tentionem,  quam  jibqX  dvvarcov  appellant,  revertamur,  in 
qua,  quid  valeat  id  quod  fieri  possit,  anquiritur  (§  7).  Inde 
digressae   erant   §§  15  et  16;   unde    ordiatur  digressio,   facillime 


^)  Totum  continetar  (conferas  etiam  §  13  et  Plat.  1.  c.)  verbis: 
Flacet  igitur  Diodoro  id  solum  fieri  posse,  quod  aut  verum  sit 
aut  verum  futurum  sit  Hoc  malto  simplicius  et  brevius  esse, 
quam  quae  deinceps  explaoaatur,  manifestum  est. 


^*^"^ 


15 

sentitur,  a  verbis  videlicet:  Hoc  loco  Chrysippus  . .  .  Quoniam 
autem  §§  5  et  6  constituimus  a  Cicerone  interpositas  esse,  veri 
simillimum  sit,  eundem  haec  quoque  aliunde  adiecisse,  praesertim 
cum  ad  rem  nihil  afferant:  immo  distinentur  iis  §  14  et  §  17,  et 
Cicero  non  vidit  ex  §§  13  et  14  conclusionem  ipsa  §  17  fieri. 
In  contentione  jteQl  dvvarmv  Diodori  sententiam  philosophus 
noster  probat,  Chrysippi  improbat,  idque  tantopere,  ut  studeat 
demonstrare,  si  Chrysippus,  quae  ex  praedictis  divinis  ab  eo 
comprobatis  consequantur,  recte  colligat,  necessarium  esse  eum 
Diodoro  assentiri  (§§  13  et  14).  Sic  conciliatis  inimicis  sententiis 
vel  unitis  et  in  eandem  coactis,  videlicet  Diodori,  huic  summo 
iure  Diodori  solum  indit  nomen  et  ex  hac  sola  pergit  concludere 
in  §  17:  Placet  igitur  Diodoro  .  .  .  Vix  credibile  est,  quoniam 
se  contentione  illa  introducta  extra  rem  egressum  esse  philo- 
sophus  noster  non  ignorabat,  eundem  iterum  intra  hanc  digres- 
sionem  aliam  minime  necessariam  interiecisse.  Ergo  Ciceronis 
propriae  sunt  §§15  et  16;  at  unde  ortae?  Nam  ipsum  ex- 
cogitasse  hanc  Chrysippi  refutationem  ego  quidem  non  concedo. 
Qua  de  causa  non  ex  ipsis  Chrysippi  libris,  quos  eum  legisse 
certum  est,  sed  aut  ex  Clitomacho  aut  ex  Panaetio  fluxerunt. 
Ego  veri  similius  puto  Panaetium  esse  fontem,  ex  quo  de  div.  II 
§§  87 — 97  Cicero  exscripserat.  NonnuUa  ipse  addidit,  inprimis 
ea,  quibus  Chrysippus  illuditur  (§15:  0  licentiam  iocularem 
[v.  §  38]!  ne  ipse  incidat  in  Biodorum,'^)  docet  Chaldaeos,  quo 
pacto  eos  eaponere  percepta  oporteat).  Eodem  vero  etiam  quae 
in  §  11  de  perceptis  artis  scripta  sunt,  quae  Graeca  d-swQrmaza 
dicantur,  respiciunt;  quanta  pars  §  12  inde  sumpta  sit,  non  audeo 
diindicare.  Certum  hoc  est  Ciceronem  similitudine  exempli  ad- 
ductum,  quem  meminerat  se  legisse,  consimilem  locum  denuo 
evolvisse  et  huc  inseruisse;  ad  verbum  autem  haec  descripta 
non  sunt,  certe  non  §  12,  si  quidem  illinc  orta  est. 

At  haec  paragraphus  quid  sibi  vellet,  mihi  confitendum  est 
me  parum  perspexisse.  Id  persuasum  habeo,  ex  eodem  fonte, 
unde  §§  13 — 14,  hanc  descriptam  non  esse.  Apud  Ciceronem 
enim  hic  est  ordo  argumentationis:  a  principio  inducitur  exemplis 
(§  13),   tum   demum   inimicae   sibi  opponuntur  sententiae  (§  13), 


*)  Hoc  quam  maxime  absurdnm  est. 


16 

Diodori  quidem  per  se  sola,  Chrysippi  admixtis  exemplis.  Deinde 
demonstratur,  quoniam  comprobet  divina  praedieta,  eo  Chrysippum 
cogi,  ut  assentiatur  Diodori  sententiae,  Et  nunc  idem  exemplum, 
quod  iam  bis  in  §  12  legimus,  primum  sine  certo  nomine,  tum 
Fabii  illustratum,  tertium  reperimus,  atque  sic  ut  statim  sentiamus 
hic  suo  loco  stare:  nempe  hic  tantum  quo  spectet  perspicuum 
est.  Ut  breviter  dicam:  hic  ordo  totus  satis  ineptus  est,  et 
nomina  divinationis  ceteraque  permixta  et  iterata  exempla  eadem- 
que  exposita,  antequam,  in  quo  causa  consisteret,  constitueretur: 
minime  vero  possum  perspicere,  quid  disceptatio  inter  esse  et 
natum  esse  instituta  ad  quaestionem  nostram  attineat:  de  qua 
voluptati  fuisse  Ciceroni  suspicor,  discipuli  instar,  quae  paulo 
ante  didicerat,i)  usurpare.  Puerilis  aut,  ne  severius  reprehendam, 
oratoria  et  a  philosophorum  more  aliena  etiam  ratio  admonendi 
est,  qua  Chrysippum  ut  caveat  alloquitur.  Tandem  id  haud 
levissimum  ducam  veri  vestigium,  remotis  salebris  sine  vi  et 
artibus  talem  sua  sponte  remanere  aut  renasci  structuram  argu- 
mentationis,  qualis  desideratur. 

Est  fere  haec:  primum  sibi  oppositae  erant  Diodori  et 
Chrysippi  sententiae  de  eo,  quod  fieri  posset;  Chrysippi  sententia 
fieri  potest  ut  in  fonte  paulo  longius  aut  alio  modo  exposita 
fuerit,  a  Cicerone  paulum  perturbata  vel  contracta  sit,  id  quod 
locis  a  Stuevio  p.  33  sqq.  collatis^)  probabile  fit,  neque  vero 
valde  corrnpta,  cum,  quid  ille  docuerit,  etiam  sic  satis  perspicuum 
sit.  Deinde  conciliatio  facta  erat  inimicarum  sententiarum  Chry- 
sippi  de  divinatione  doctrina  adhibita:  quam  insecutum  erat 
exemplum  et  ad  illustrandam  et  ad  conficiendam  argumentationem 
adiectum.3)  Vicit  sententia  Diodori,  ergo  sola  deinceps  nomina- 
batur:  in  hac  victrice,  quae  insequuntur  (§§  17 — 20),  sunt  posita. 

Constat  igitur,  quae  §  17  antecedunt,  omnia  pertinere  ad 
contentionem  jisqi  dvvatcor.  Suscepimus  ea  examinare,  ut  in- 
tellegeremus,  quae  esset  illa  quaestio,  quam  locus  jitgl  dvvatcov 
attingeret.  Nihil  invenimus.  An  universam  de  fato?  Sine  dubio, 
sed  interrogamus:  qua  ratione,  quam  partem  quaestionis?  primam? 


»)  Tuseul.  disp.  I  §§  12sqq. 
2)  Qui  Gerckium  (pag.  726)  secutus  est. 

^)  Et  ratiouem  hanc  argamentaodi  et  hoc  exemplum  trlta  fuisse 
e  consensu  Plut.  de  Stoic.  rep.  c.  46  agnoscitur. 

id  fieri  non  potest.  Aliud  nihil  relinquitur.  Ergo  nescimus,  quo 
respiciant  illa  verba:  Qui  locus  attingit  hanc  quaestionem.  Tam- 
quam  caput  deest  corpori,  inprimis  postquam  quid  de  §§  11 — 12 
censendum    sit    constituimus    easque   ex  fonte  quasi  exstinximus. 

Quae  porro  in  §§  17 — 20  explicantur,  omnia  sunt  plana  et 
dilucida:  habemus  integrum  et  sincerum  fontis  contiextum.  At 
in  extrema  parte  Schmekelius  complura  de  contextu  libri 
Carneadis  consulto  a  Cicerone  omissa  esse,  deinceps  autem 
(§§  20 — 28)  re  vera  eandem  continuari  argumentationem  ex 
consensu  §§  18 — 20  cum  §§  21sqq.  atque  ex  verbis:  Sed  haec 
hactenus;  alia  videamus  conclusit  (p.  175).  Concinunt  saue  hi  loci, 
*  sed  post  §  20  aliquid  desiderari  non  sentio  neque,  qui  argumen- 
tatio  nostra  §§  21 — 28  continuetur  et  compleatur.  Verba  vero 
illa  sine  dubio  indicant  aliquid  a  Cicerone  mutatum  esse;  quid 
autem  et  quo  modo  immutaverit,  non  certe  declarant.  Denique 
de  ratione,  quae  inter  §§  20 — 28  et  18 — 20  intercedat,  me  ita 
iudicare  postea  ostendam,  ut  non  possim  accipere,  quod  Schmekelius 
coniecit.i) 

Omnino  igitur  minus  de  extrema  parte  dubius  snm  quam, 
quo  sit  tota  annectenda:  caput  dixi  corpori  deesse.  Estne  decisum 
a  Cicerone?  At  cur?  An  intercidit  Cicero  partes?  Quaerendum  est, 
quo  alteram  condiderit.  An  ex  alio  libro  ipse  suo  arbitrio  haec 
omnia  assumpsit  omissa  ea  parte,  qnam  desideramus?  Hoc  tertium 
minime  probabile  est  et  propter  difficultatem  rei  et  propter  con- 
sensum,  qui  inter  §§  18  et  19  atque  §§21 — 23  intercedit:  si  modo 
restituimus  pristinum  ordinem,  omnia  tam  concinna  sunt  et  cum 
quaestione  instituta  adeo  hic  locus  convenit,  ut  demi  non  possit. 
Habeo  enim  persuasum  intercisa  illa  esse,  pro  certo  partem 
nostram,  quae  apud  Ciceronem  secunda  numeranda  est,  in  fonte 
§§  21  et  22  esse  insecutam:  nam  ibi  de  atomis  earumque  decli- 
natione  ita  agitur  eaeque  tam  copiose  explanantur  et  declarantur, 
ut  illo  loco  eas  primum  commemorari^tque  induci  appareat;  §  18 
autem  nititur  hac  scientia.  Id  maximum  duco  et  satis  firmum 
documentum;  itaque  alia  nunc  quidem  praetermitto  (cf.  p.  22). 

Ergo   §§  13 — 14,    17 — 20,   si   eum   contextum  volumus  re-. 
stituere,   qui  in  libro  descripto  fuerat,  aut  post  Ciceronis  partem 


*)  Quae  p.  176  inde  conclusit,  iam  p.  8  sq.  docui  irrita  esse. 

tertiam  repOnendae  sunt  aut  aliquo  modo  cnm  illa  coninngendae; 
certum  e8t  eas  §§21  et  22  non  debere  antecedere.  Miror  quod, 
nescio  qua  ratione,  cum  hac  sententia  ordo  prooemii  libelli  nostri 
(§  1)  convenit,  ubi  haec  jibqI  dvvaraiv  quaestio  post  eam  demum 
enumeratur  partem,  qua  se  vim  rationemque  enumerationum,  quas 
Graeci  d^icofiara  vocent,  promittit  explicaturum  esse. 

Restat,  ut  quaeramus,  cur  Cicero  ordinem  fontis  mutaverit. 
Sine  dubio  eo  disturbavit  et  depravavit  argumentationem  auctoris 
libri  eius,  quo  utebatur.  Luce  clarius  est  eum  nihil  fuisse  im- 
mutaturum,  si  illam  perspexisset.  At  mutavit.  Causam  fortasse 
ipsius  verba  (§  1)  patefaciunt:  quae  de  re  futura,  cum  aliquid 
dicunt,  deque  eo,  quod  possit  fieri  aut  non  possit,  quam  vim 
hdbeant,  ohscura  quaestio  est^  quam  jcsql  dvvaxoov  pMlosqphi 
appellant,  totaque  est  Xoyix^,  quam  rationem  disserendi  voco. 
Inde  coUigi  potest  obscuram,  quam  vocat,  quaestionem  permagnas 
ei  exhibuisse  difficultates:  quas  fortasse  facilius  se  superaturum 
esse  opinabatur,  si  rem  per  se  solam  et  ex  aliis  argumentis,  quae 
ipsa  difficilia  erant  perspectu,  resolutam  tractaret.  Sed  etiam  id 
elucet,  Ciceronem  putavisse  hac  parte  de  re  futura  et  de  eo, 
quod  possit  fieri  aut  non  possit  per  se  ipsis  agi,  quam  vim 
hdberent.  Hoc  errore  et  §  13  ductus  initio  huius  partis  (§  11) 
de  divinatione  verba  facit.  Quo  modo  vero  haec  quaestio  cum 
disputatione  de  fato  coniuncta  esset,  non  intellexit  et  hac  de 
causa  licere  arbitrabatur,  quae  sibi  liberet,  mutare.i) 

Ad  initium  tertiae  libri  nostri  partis  (§§  20—38)  referri 
possunt,  quae  in  §  4  legimus:  Sed  quoniam  . . .  hanc  Academi- 
corum  contra  propositum  disputandi  consuetudinem  in- 
dicant  te  suscepisse  Tusculanae  disputationes ,  ponere  aliquid, 
ad  quod  audiam,  .  .  .  volo.  Veri  simile  est  statim  primam 
disputationis  partem  a  tali  proposito  esse  exorsam,  contra  quod 
in  §§  7 — 11  pugnatur,  idque  fuisse  eiusdem  modi,  atque  quod 
in  §  20  exstat.     Proponitur  igitur  Chrysippi  conclusio,  quam  sic 


1)  Licere  autem  ordinem  disputationis  adhibitae  commutare 
Clceronem  ideo  potissimum  suspicor  opinatum  esse,  quod  omnis  ad- 
versariorum  comparatio  quodam  modo  a  proposito  ordiebatur  (§  13), 
id  quod  signum  putavit  (§  4)  novam  incipi  partem. 

liceat  referre:  Omnem  enuntiationem  aut  veram  aut  falsam  esse: 
id  inde  sequi,  quod  omnia  habeant  causas  efficientes,  neque  stare 
posse,    si   non    omnia    causas    efficientes    habeant:    stare    autem 
oportere,    ergo    omnia    effici    causis    antegressis,    nullum   motum 
sine  causa  esse:  fato  igitur  fieri,  quaecunque  fiant.     Contra  eam 
philosophus   noster,   quem   nihil  magis   defendere  scimus,   qnam 
libertatem  voluntatis  nostrae,   tam  acriter  disputat,  ut  profiteatur 
potius   se  Epicuri  —  quem   maxime   odisse    eum   etiam   ex  §  38 
cognoscitur    —    sententiam    plane    contrariam    accepturum    esse 
negantis  aut  veram  aut  falsam  debere  esse  enuntiationem  omnem: 
hanc    habere   aliquid   disputationis ,    illam   non   esse   tolerdbilem. 
Conferuntur   deinde   adversarii:   Chrysippum   omnes  contendere 
nervos,    ut   persuadeat    aut    verum    esse   aut   falsum   enuntiatum 
omne,    ea    impulsum   opinione   se   hoc   probato   id   quoque    con- 
firmavisse,  omnia  fato  et  ex  aeternis  causis  fieri,  Epicurum  illud 
negare  nuUa  alia  incitatum  causa,  nisi  ut  fati  vitet  necessitatem : 
ideo  induxisse  tertium  motum  extra  pondus  et  plagam,  atomomm 
sine    causa   declinationem :    quem,   quoniam   sine  causa  fiat,   non 
probabilem  esse,   et  Democritum   iure   maluisse   omnia   fieri  fato 
quam   ab   individuis   corporibus   naturales  avellere  motus.     Ergo 
neque    Chrysippo    assentitur    philosophus    neque    Epicuri    spinas 
probat.     Laudat  igitur  Carneadem,   qui  docuerit  sine  hac  com- 
menticia  declinatione  Epicureos  causam  suam  sustinere  posse:  id 
solum  defenderent  et  confirmarent  esse  quendam  animi  volu/ntarium 
motum^  concederent  esse  causas  motus  animorum,  non  concederent 
esse  causas  externas  et  antecedentes.   Apertum  est  hanc  Carneadis 
sententiam    non   modo   pluris    aestimari   ab    auctore   disputationis 
nostrae  quam  ceteras,  quoniam  pergit:  Acutius  Carneades,   qui 
...   sed  ideo  laudari,   quod  ipse  idem  sentit:   quo  fit,  ut  in  §  24 
statim,    ad    directam    tantum    reversus    orationem,    progrediatur: 
Communi  igitur  consuetudine  . .  .     Premere   autem  necesse  est 
orationem   diversam  §  23  atque  §§  24  et  25.     Schmekelius  enim 
ea   neglecta   ex   hoc   loco    coUegit  Carneadem   vel  Clitomachum 
esse  auctorem  disputationis  a  Cicerone  redditae.   Itaque  Schmekelio 
iudicandum  esset  aut  Ciceronem  corrupisse  rem,  quoniam  oratione 
distinxisset,  quae  eiusdem  essent  auctoris  neque  distingui  deberent, 
aut    §§24   et    25    Ciceronis    proprias    esse:    hoc    vix    quisquam 
obtinebit,  illud  credo  eo  refelli,  quod  §  25  Carneadis  esse  non 

2* 

potest:  ad  Stoicorum  enim  naturam  respicit;i)  neque  Academici 
huius  audacissimi  et  doctissimi  id  sit  vereri,  ne  omnes  physici 
se  irrideant,  id  quod  timidum  ostentat  vel  praecautum  genus 
philosophandi.2) 

De  re  pauca  addenda  mihi  sunt.  In  §  24  eadem  ratione 
atque  de  fin.  V  §  39  sermonis  communis  afferuntur  exempla  et 
ad  philosophiam  explanandam  probandamque  intenduntur.3)  Ultra 
Carneadem  iam  haec,  multo  amplius  §  25  procedit:  ille  nega- 
verat^)  voluntatis  nostrae  externas  causas  esse,  §  25  con- 
firmatur  natura  ipsa  ut  in  mundo  atomos  ita  in  nobis  animos 
moveri,  et  illas  et  hos  ipsos  naturam  eam  in  se  continere. 

Facile  cognoscitur  ad  finem  quendam  quaestionem  pervenisse: 
contra  Chrysippum  Epicuri  auxilium  arcessitum  est  ad  liberam 
voluntatem  obtinendam,  Epicuro  nihil  proficienti  submissus  Car- 
neades,  ita  vincit  libertas  voluntatis,  repelluntur  causae  externae, 
conceditur  esse  causas,  sed  inesse  in  natura  animorum,  non  ex- 
trinsecus  accedere. 

Itaque  non  mirum  est,  quod  in  §  26  denuo  incipitur,  sed 
valde  miror,  quod  tam  communibus  inanibusque  verbis  initium 
fit:  Quod  cum  ita  sit,  quid  est,  cur  ...  At  neglegendum  id 
esset,  nisi  aliis  augeretur  offensionibus.  Desideratur  nomen 
Chrysippi  post  §  21  nusquam  commemoratum,  eo  magis,  quod 
ne  sententia  quidem  eius  interim  repetita  est.  Multo  autem 
vehementius  offendor  rebus  ipsis,  quae  hic  docentur.  Nonne 
ipse  Chrysippus  defenderat  omnem  enuntiationem  aut  veram  esse 
aut  falsam?  Mihi  confitendum  est  me  ea,  quae  in  §  26  dicuntur, 
neque  singula  neque,  qua  ratione  argumentatio  progrediatur,  in- 
tellegere;  nam  sensu  carent  neque  inter  se  satis  conexa  sunt 
neque  ad  ea  quadrant,  quae  antea  (§§  23  sqq.)  disceptata  sunt. 
Recte  vidit  Stuevius  (p.  5)  de  futuris  hic  agi,  iterum  atque 
iterum  legimus  eam  vocem;  qui  vero  id  factum  esset,  quamquam 
§§26  sqq.  cognovit  ab  antecedentibus  disiungendas  esse,  non  satis 


0  Probari  potest,  quae  in  §  25  docentur,  ex  ipso  Chrysippo  ducta 
esse:  v.  §§  42 — 43  {suapte  natura  §  42,  suapte  vi  et  natura  §  43). 

^)  Cieeronem  notum  est  physicos  parvi  putavisse  aut  illusisse 
(vehit  ac.  II  §  30). 

')  Antiochum  Ascalonitam  ad  eum  librnm  adhibitnm  esse  constat. 

*)  Cf  etiam  §  31. 

perspexit.i)  Denique  hic  reperimus  illam  Chrysippi  allocutionem, 
quam  nusquam  nisi  in  §  12  invenimus  et  a  Cicerone  adiectam 
esse  demonstravimus.  Eandem  vero  rationem  §§  27 — 28  prae 
se  ferunt:  non  more  philosophorum  demonstratur  et  concluditur, 
sed  oratoris  ritu  interrogatur,  et  sic,  ut  non  respondeatur,  sane 
quia  pueri  esset  respondere,  non  philosophi.  Compluribus  tandem 
§  28  oflfensionibus,  ubi  inprimis  magna  difficultas  est,  qua  ratione 
verba  Nec  nos  impediet  .  .  .  cum  parte  antecedente  coniungenda 
sint,  Stuevius  studuit  mederi.  Neque  vero  eius  parvulis  remediis 
his  difficultatibus  satis  subveniri  posse  arbitror,  sed,  ut  breviter 
dicam,  haec  omnia  signa  sunt  §§  26 — 28  a  Cicerone  ipso  esse 
elaboratas. 

Hoc  ut  iudicem  non  tam  offensionibus  modo  commemoratis 
adducor  quam  similitudine  huius  loci  cum  §§  17 — 20.  Nam  cum 
opus  esset  ad  haec  perspicienda  et  interpretauda  alios  libelli  nostri 
locos  conferre,  illas  maxime  coepi  cum  nostris  comparare  para- 
graphis.  Ita  permagna  mihi  occurrit  similitudo  vel  quasi  affinitas 
utriusque  loci:  utrimque  in  primo  exemplo  Scipionis  nomen  re- 
peritur;  respondent:  veniet  in  senatum  Cato  et  descendef^)  in 
Academiam  Carneades\  quin  etiam  totarum  periodorum  eadem 
est  constructio,  §§  18 — 20:  nec,  cum  haec  ita  sint,  est  causa, 
cur  Epicurus  fatum  extimescat  ...  nec''^)  ii,  qui  dicunt  im- 
mutaiilia  esse,  quae  futura  sint  .  .  .  fati  necessitatem  confir- 
mant  .  .  .:  §  28:  nec,  si  omne  enuntiatum  .  .  .  sequitur  illico 
esse  causas  immutahiles  ...  nec  oh  eam  causam  fatumaut 
necessitas  extimescenda  est.  Sine  dubio  non  casu  accidit,  quod 
praeter  totam  structuram  etiam  singula  consentiunt  vocabula; 
maius  est  documentum  res  quam  maxime  consimiles  esse  aut 
easdem  fere. 


^)  Cf.  p.  18  et  p.  22  sq.  —  Schmekelius  hunc  locnm  ad  quaestionem 
negl  SvvunSv  pertinere  acute  sensit  (p.  169),  id  quod  Stnevius  (p.  5) 
negat;  singula  vero  argumenta  a  Schmekelio  detorta  esse  probabiliter 
reprehendit  Stuevius. 

^)  Sie  est  scribendum;  nempe  futurura  postulatur.  Vix  enim  pro- 
babile  est  Ciceronem,  ut  (§  1)  opinabatur  hac  parte  de  futuris  tantum 
agi,  ita  etiam  proprium  exemplum  in  futuro  posuisse,  quamquam  antea 
(§  19)  ex  fonte  praesens  converterat  tempus. 

')  Fieri  potest,  ut  id  nec  ipsum  scriptum  sit  seeundum  fontis 
ovxe  in  §  28  {Nec  nos  impediet)  traditum:  v.  p.  23. 

Quibus  causis  omnibus  satis  mihi  videtur  probari  alternm 
locum  de  industria  ad  exemplum  prioris  esse  effectum. 
Cicero,  postquam  priorem  conscripsit,  ipse  illumi)  imi- 
tatus  est. 

Quaerimus,  cur  hoc  fecerit.  Mirabiliter  conveniunt  observa- 
tiones,  quas  supra  de  libelli  Ciceroniani  altera  parte  fecimus, 
cum  eis,  quae  hic  occurrunt.  Sine  dubio  Cicero  illam  partem 
jisgl  dvvarcov  ex  hoc  ipso  contextu  abstulerat.  Tum  autem  in 
disputatione  huc  progressus  necesse  animadvertit  esse  eam  partem, 
quae  verbis:  Nec  nos  impediet  incohatur,  cum  ea,  quae  apud 
ipsum  antecedebat  (§§  20 — 25),  conectere. 

Ergo  reponamus  in  suum  locum  §§  13  et  14,  17 — 20,  post 
§  25.  Num  aliqua,  certe  non  mnlta,  in  principio  (§  13)  supplenda 
sint,  quaeque  ea  sint,  parvi  ponderis  est.  Per  digressionem  igitur 
quandam  copulantur  inter  se  sententiae  Chrysippi  et  Diodori 
(v.  p.  16),  tum  ad  quaestionem  ipsam  reditur  verbis  illis:  Qui 
locus  attingit  hanc  quaestionem.  Quaestio  autem  haec,  in  qua 
media  versamur,  ea  est,  quae  a  §  20  et  proposita  illa  Chrysippi 
conclusione  exorditur.  Ita  expedita  et  perspicua  rerum  coniunctio 
et  progressio  argumentorum  renascitur,  Manifesto  enim  §§18  sqq., 
quamquam  proficiscuntur  a  quaestione  jisqI  dvvazcov,  ad  nostram 
spectant  partem,  cum  iis  fundamentum  conclusionis  Chrysippi 
defendatur,  omne  enuntiatum  aut  verum  aut  falsum  esse  (cf. 
§19  in.).  Contenditur  hoc  non  minus  de  futuris  quam  de  factis 
valere:  ex  sententia  Diodori,  nihil  fieri,  quocl  non  necesse  fuerit, 
et  quidquid  fieri  possit,  id  aut  esse  iam  aut  futurum  esse,  id 
quoque  sequi,  ex  veris  in  falsa  non  magis  commutari  posse  ea, 
quae  futura,  quam  ea,  quae  facta  sint,  in  utrisque  eandem  apparere 
immutabilitatem. 

Sed  sic  defenso  illo  Chrysippi  principio  novum  impendet 
periculum,  ne  eo  simul  fati  necessitas  adiuvetur.  Propterea  sic 
pergitur:  non  necesse  esse,  cum  haec  ita  sint,  fatum  extimescere 
aut  praesidium  petere  ab  declinatione  atomorum  Epicuri,  quod 
nullum  esse  possit:  sed  fieri  posse,  ut  et  illud  principium 
obtineatur    et    tamen    negetur    inde    effici    omnia    fato 

^)  Latinum  scilicet,  id  quod  verborum  similitudine  ostenditur.  — 
Ceterum  tale  quid  fieri  potuisse  video  iam  Schmekelium  (p.  175  adn.  2) 
esse  suspicatum. 

fieri  (§  19).  Postquam  enim  §§  23 — 25  animorum  motus  volun- 
tarios  8er?avit,i)  hic  in  aliud  videtur  intentus  esse  argumentum. 
Concessit  philosophus  noster  (§§  24  sq.)  neque  hic  infitiatur  nihil 
fieri  sine  causis;  ultra  quod  hic  progreditur,  cum  distinctionem 
inducit  inter  causas  aeternas  naturae  necessitate  manantes  et 
causas  fortuito  antegressas-,'^)  quod  enim  enuntietur:  Descendet 
in  Academiam  Carneades,  non  id  esse  verum  aeternis  causis, 
nec  tamen  sine  causis,  sed  causis  fortuito  antegressis  niti.  Ita 
utrumque  stare:  et  semper  verum  fuisse:  Morietur  Epicurus 
.  . .  archoute  Pytharato,  neque  tamen  fuisse  causas  fatales. 

De  §  20,  maxime  de  verbis:  At  qui  introducunt  causarum 
seriem  sempiternam,  ii  mentem  hominis  voluntate  libera  spolia- 
tam  necessitate  fati  devinciunt  haesito,  utrum  Ciceronis  propria 
sint  an  fontis:  illud  eo  mihi  videtur  probabilius,  quod  maxima 
cnm  levitate  censetur  ad  verhorum  tantum  vim  interpretandam 
quaedam  pertinere,  et  quod  extrema  verba  ad  libertatem  voluntatis, 
de  qua  hic  non  agitur,  revertuntur:  non  procul  abest  suspicari 
Ciceronem  ea,  postquam  hanc  partem  ex  contextu  pristino  re- 
solvit,  addidisse,3)  ut  conclusionem  ea  pars  haberet  consimilem 
primae  (§  11)  et  tertiae  (§  38).  Tandem,  quae  in  §  28  in- 
sequuntur  et  huc  annectenda  sunt,  optime  ad  §  19  quadrant, 
quae  rerum  conexio  in  primis  illa  posteriore  §  20  particula  im- 
peditur.  Praeterea  nihil  novi  afferunt.  His  causis  adducor,  ut 
in  fonte  §  19  ilico  §  28  successisse  arbitrer. 

Nam  quod  Stuevius  §§28  —  31  ignavam  tractari  rationem 
eamque  partem  aliunde  ut  alienum  membrum  a  Cicerone  intra 
fontis  contextum  insertam  esse  putat  (p.  8  sqq.  et  12),  minime 
comprobo.  Immo  et  gravissima  insunt  signa,  quibus  philosophi 
nostri  ratio  ostentetur,  et  eum  universa  quaestione  hic  locus 
artissime   est  coniunctus.     Tale   signum  inprimis   §  29   existimo 

1)  Primum  id  demonstravit,  convenienter  cum  parte  totius  disputa- 
tfonis  prima. 

*)  Refert  annotare  complura  a  philosopho  usurpari  nomina  causarum 
aeternarum,  vocantur  naturae  necessitate  manantes  aut  causae  cohibentes 
in  se  effieieniiam  naturalem,  etiam  causae  fatales;  pro  causis  fortuito 
antegressis  postea  dicitur  aliquid  serie  certa  (?)  cav^arum  ita  casurum 
fuisse,  ut  ceciderit;  unde  cognoscitur,  quantae  curae  ei  haec  disceptatio 
fuerit. 

^)  Quod  dicitur:  causarum  seriem  sempitemam,  v.  de  div.  I  §  125. 

offerre,  locum  dico,  ubi  de  actemitate  causarum  agitur.    Dubium 

non   potest   esse,    quin   hic  plane  eadem  fiat  distinctio  causarum 

atque   in   §  19,    eademque   etiam   in   §§  32   et   33   atque   37,   et 

quin    huic    notioni    aeternitatis    idem    atttribuatur    pondus    his 

locis    omnibus.      Non   temere   in   §  29    immutatur   notio,    sed   id 

contenditur,    non    contra   nomen    fati   sed   contra   aeterni- 

tatem    causarum   pugnari.     De    argumento   igitur,    quod    hoc 

loco    tractetur,    Stuevius    erraviti):    neque    enim    praeter   prima 

verba    quicquam    ad    ignavam   puto   rationem  pertinere.     Magis 

conectendi  et  praetereundi  causa  illa  videtur  commemorari.   Nam 

quae   apud  Ciceronem   scripta  sunt:   appellatur  enim  quidam  a 

philosopJiis  —  quibusnam?  nonne  Epicureis?  —  aQydg  Xoyog, 

cui   si  pareamus,  niliil  omnino  agamus  in  vita,  ineptissimam 

ipsius    annotationem    esse    manifestum    est;    non    intellexit    per 

ludibrium    nomen    esse   inditum.      Eundem   in   §  29    intromisisse : 

Becte    genus    hoc    interrogationis    ignavum    atque    iners 

nominatum   est,   quod  eadem  ratione  omnis   e  vita  tollitur 

actio,    veri    simillum   fit    et  consensu  cum  loco  modo  vituperato 

et   discrepantia  a  §  31:   nec  ullam  adhihebat  calumniam,   et  eo, 

quod  ac.  11  §  39  collata  credibile  est  Ciceronem  ipsum  e  memoria 

talia  adiungere  potuisse.     In  fonte  igitur,  quae  in  §  28  leguntur, 

ita  fere  coepta  erant:  ovd-'  ^fiag  xcoXvOsi  sxetrog  6  Xeyofisvog 

(XQydg    Xoyog.      'Eqcotwol    yaQ    ovrwal-    si    slfiaQfisvov    aol 

sari  ...  et  in  hanc  periodum  statim  erat  insecutum:  'Epdsxezai 

dh  xal  fisraXXd^ai,  Sars  .  .  . 

Nomen  igitur  ignavae,  quae  dicebatur,  rationis  commemoratur, 
quod  eo  clarissime  et  brevissime  significatur  abhinc  ad  eam  procedi 
Stoicorum  sentenliam,  qua  omnia  necessitate  effici  doceant  aeterni- 
tate  manante  eaque  caeca  et  tam  immutabili,  ut  nullo  studio  et 
labore  evitari  vel  vinci  possit.  Aliquid  liberius  Chrysippum 
censuisse,  qui  inter  simplicia  et  copulata  distinxisset,  quae  con- 
fatalia  nominavisset.  Opponitur  prorsus  eadem  ratione  atque  in 
§23  Carneades,  cuius  conclusio  continetur  §31.  Evidentissime 
finitur  laude   §  32:   Hoc  artius  astringi  ratio   non  potest;   nam 

^)  Quamquam  idem  (p.  10)  in  §§  31sqq.  inde  a  verbis:  si  omnia 
nihil  iam  ad  illam  attinere  sagaciter  observavit,  unde,  quod  coniecit 
collegit.  Schmekelius  (p.  166  et  169)  neque  id  perspexit  et  nomine 
illo  universam  Stoicorum  sententiam  hic  significari  videtnr  sensisse. 

si  quis  velit  idem  referre,  . . .  nihil  dicat.  Postea  denuo  nominatur 
atque  planum  est  hoc  ideo  fieri,  quod  nova  eius  repetitur  sententia: 
non  casu  fit,  quod  ea  per  orationem  obliquam  inducitur  (§  32: 
Itaque  dicebat  Carneades  ...  §  33:  .  .  .  censehat .- .  .).  Quao 
tam  copiose  disserere  non  necesse  esset,  nisi  Schmekelius  hic 
quoque  ea  neglexisset.  Nemo  iam  credat  Ciceronem  ex  Carneade 
vel  Clitomacho  ita  hausisse,  ut  reliqua  per  orationem  directam, 
ipsius  sententias,  idque  et  in  §  23  et  nostro  loco  iteratim,  per 
obliquam  reddidisset.  Sed  aut  ipse  totam  hanc  partem  con- 
scripsit  et  Chrysippi  et  Carneadis  sententiis  ex  ipsis  collectis, 
aut  si  non  ipse  collegit,  etiam  Carneadis  conclusiones  ex  alio 
scriptore  sumpsit. 

Arcessitur  igitur  a  philosopho  nostro  contra  totum  illud 
genus,  imprimis  contra  Chrysippum,  Carneadis  conclusio,  maxima 
et  gravissima  videlicet  ut  in  summo  discrimine:  quem  iudica- 
visse  nimis  inconsiderate  conclusam  esse  illam  naturalem  omnium 
rerum  colligationem  illisque  respondisse:  si  omnia  fierent  causis 
antecedentibus,  potestati  nostrae  nullum  restare  spatium;  esse 
autem  aliquid  in  potestate  nostra,  ergo  non  omnia  fieri  causis 
antecedentibus :  eo  refelli  necessitatem  fati. 

Haec  conclusio  plana  et  dilucida  est,  minus  quae  §  32  inde 
consequi  dicuntur.  Coniungi  videtur  cum  hac  Carneadis 
conclusione  Diodori  jti-Ql  dvvatojv  sententia:  iure 
Carneadem  de  veritate  futurorum  nihil  conclusisse,  nempe  non 
dixisse:  si  omne  futurum  ex  aeternitate  verum  est,  sed  sic: 
si  omnia  antecedentibus  causis  fiunt:  hoc  effici  omnia 
colligatione  naturali  conserte  contexteque  fieri,  ergo  fatum  con- 
firmari,  illo  non  ita:  multum  enim  differre,  utrum  aeternae 
causae  (naturali  colligatione)  efficiant  futura  vera,  an  etiam 
sine  ea  causarum  aeternitate  futura  possint  vera  esse. 
Difficilis  est  perspectu  is  locus  propter  notiones  aeternitatis  et 
naturalium  causarum  promiscue  usurpatas.  Et  tenetur  sententia 
Diodori  aut,  quod  inde  duxit  philosophus  noster,  etiam  futura 
aut  vera  aut  falsa  esse,  et  probatur  Carneadis  naturalis  vel 
aeternae    causarum    coUigationis    refutatio.      Ita,     non    aliter,^) 

1)  Loco  nostro  Schmekelinm  (p.  170)  complura  falso  interpretatnm 
esse  recte  reprehendit  Stuevius.  De  hac  vero  distinctione  optime  sic 
censuit  (p.  13):  „Re  vera  enim  differentia  non  tam  in  eo  posita  est, 

interpretandnm  esse  affirmatur  §  33,  maxime  his:  erat  hoc  quidem 
verum  ex  aeternitate,  sed  causas  id  efficientes  non 
habehat. 

Sibi  nobisque  persuadere  vult  philosophus  —  id  quod  verum 
non  esse  luce  clarius  est  —  Carneadem  idem  voluisse  ostendere 
conclusione  sua,  quod  ipse  illinc  sumpsisset;  testimonium  esse, 
quae  de  praedictis  Appollinis  iudicavisset. 

Quae  in  §  33  subsequuntur:  Quocirca,  si  Stoicis,  qui 
omnia  fato  fieri  dicunt,  consentaneum  est  huius  modi  oracula 
ceteraque,  quae  a  divinatione  ducuntur,  conprohare,  iis  autem, 
qui,  quae  futura  sunt,  ea  vera  esse  ex  aeternitate  dicunt,  non 
idem  dicendum  est,  vide,  ne  non  eadem  sit  illorum  causa  et 
Stoicorum;  hi  enim  urguentur  angustius,  illorum  ratio  soluta 
ac  libera  est,  similia  eis,  quae  ex  §  20  Ciceronis  propria  esse 
supra  suspicati  sumus,  compluribus  adducor  causis,  ne  ex  fonte 
putem  hausta  esse.  Primum  enim  his  dirimitur  et  disturbatur  series 
argumentorum,  cum  initium  §  34  multo  aptius  accedat  ad  ea, 
quae  haec  verba  antecedunt.  Tum  haec  ipsa  parum  exhibent 
sagacitatis  atque  iudicii.  Deinde  nusquam  adhuc  in  fonte  in- 
venimus  Stoicos  generatim  nominatos,  contra  Chrysippum  passim 
intenta  erat  disputatio  solum,  etiam  in  §  31,  quae  §  30  succedit. 
Postremo  ne  id  quidem  omitto,  quamqnam,  quae  ad  rem  pertinent, 
de  praedictis  Apollinis  antea  breviter  et,  quantum  satis  sit,  ex- 
posita  sunt,  hic  tamen  ad  divinationem  omnem  respici:  vix 
addere  opus  est  maximam  esse  suspicionem  id  a  Cicerone  esse 
ortum.i) 

Veri  simile  igitur  existimo  in  fonte,  quae  §§  31 — 33  expli- 
cata  erant,  sic  fere  aut  simili  modo  conclusa  simulque  argumen- 
tationem  productam  fuisse:  Quodsi  concedatur  nihil  posse  evenire 
sine  causa  antecedente,  quid  proficiatur,  si  ea  causa  non  ex 
aeternis  causis  apta  dicatur? 

Ad  haec  vero  extemplo  accesserunt  (§  36):  Nondum  enim 
ulcerato  serpentis  morsu  Fhilocteta  quae  causa  in  rerum  natura 


utram  omnia  necessitate  fiant  necne,  sed  ea,  quae  vera  sint,  utrum 
ex  aeterua  serie  causarum  pendeant  an  sine  hoc  causarum  nexu  ex 
aetemitate  vera  esse  possint  intellegi." 

1)  Et  verba  et  omnis  ratio  huius  loci  §  44  videntur  imitari,  imprimis 
verba:  vide,  ne  idem  dicant. 

continebatur,  fore  ut  is  in  insula  Lenrno  linqueretur?  et  quae 
insequnntur  usque  ad  §  38.  Sed,  quod  dico,  mihi  demonstrandum 
est.  Maxime  igitur  miror,  quod  hic  tandem,  non  multo  prius,  quid 
sit  causa,  definitur;  atque  nimis  communis  et  vulgaris  ea  definitio 
est,  cum  non  iam  de  causis  omnino,  sed  de  causis  aeternis  agatur: 
nempe  nusquam  reprehenduntur  adversarii,  quod  neglexerint,  quid 
re  vera  esset  causa.  Etiam  distinctione  §  36  admodum  pueriliter 
facta  offendor:  discipulum  primis  labris,  ut  dicitur,  philosophiam 
gustantem  talem  instituere  decet,i)  abhorret  a  quaestione  tam 
provecta  subtilique;  nam,  quae  de  Hecuba  disseruntur,  ceteraque 
satis  sunt  vulgaria.  Id  vero  nemo  opinetur  philosophum  hac 
arte  quasi  6o(piCXLXcoq  rem  perturbare  et  adversarios  opprimere 
voluisse.  Denique  verba  §  36  modo  exscripta  multo  melius  ad 
illa  §  34  quadrant  quam  ad  ea,  quae  nunc  apud  Ciceronem  ante- 
cedunt.  Quae  argumenta  augentur  eo,  quod  eandem  reperimus 
definitionem  in  Ciceronis  topic.  §§  58—61,  id  quod  Stuevius  p.  45  sq. 
recte  monuit^):  unde  ille  locus  ortus  sit,^)  nihil  attinet  ad  nostram 
quaestionem;  satis  est  scire,  Ciceronem  eum  undecunque  ad  librum 
illum  conscribendum  repetivisse,  cum,  quae  ex  studiis  philosophis 
cognita  habebat,  intra  praecepta  rhetorica  inscreret.  Atque  quo- 
niam  haec  fundamenta  sunt  diaXexTixfjq  (top.  §  57),  mirum  esset, 
si  ea  non  didicisset.  Sed  interest  locum  illum  accuratius  cum 
nostro  conferre.  Nam  non  modo  ibi  manifesto  ad  nostrum  locum 
respicitur,  4)  sed  etiam  apparet  utrumque  ex  eodem  fonte  fluxisse: 
habemus  eandem  causarum  distinctionem ,  in  topicis  latius  ex- 
positam,  hic  pluribus  exemplis  illustratam,  cetera  pro  ratione 
utriusque  libri.  Quod  vero  non  iudico,  illum  locum  ex  nostro 
haustum  esse,  sed  utrumque  ex  libro  tertio,^)  cum  aliis  ducor 
signis   tum   §  61,   ubi  Argus   exemplo  brevius  quam  hic  comme- 


1)  Velut  in  top.  §  60. 

')  Gerckium  (1.  c.  p.  745)  secutus. 

8)  Antiochum  Ascalonitam  suspieantur;  sed  de  hoc  loco  ego  non 
ausus  sim  certa  confirmare,  nempe  admodum  communia  sunt  praecepta : 
causarum  quidem  eandem  distinctionem  iam  apud  Platonem  (Phaedo 
p.  99  B)  legimus. 

*)  Maxime  §59:  Ex  hoc  genere  causarmi  ex  aeternitate  penden- 
tium  fatum  a  Stoicis  nectitur. 

*)  Ciceronem  librnm  de  fato  rursns  evolvisse  non  nego,  sed  ex 
eo  solo  illum  locum  haustum  esse  improbabile  est. 

morato  pergitur:  At  cum  in  Aiacis  navim  crispisulcans  igneum 
fulmen  iniectum  est,  inflammatur  navis  necessario.  Nemo  infitias 
ibit  Graecum  exemplum  fontis  Graeci  indicium  esse;  atque  qui  sic, 
ut  eo  loco  fit,  causas  tractavit,  ei  tali  quoque  exemplo  opus  erat: 
idem  vero,  cum  Ciceroni  videretur  cum  reliquis,  quae  nostro 
contextu  docentur,  male  convenire,  in  libro  de  fato  omittere 
constituit.  Nobis  autem  inde  colligendum  est  Ciceronem  alium 
habuisse  librum,  unde  hanc  causarum  definitionem  aff^erret.  Quod 
vero  de  nostro  loco  conicio,  eo  probabilius  fit,  si  ille  topicorum 
locus  e  memoria  ^)  conscriptus  est  (quoniam  inde  sequeretur 
Ciceroni  optime  notam  fuisse  hanc  definitionem).  Ergo  in 
disputatione  philosophi  nostri  de  fato  instituta  hanc 
causarum    definitionem   non   fuisse   persuasum   habeo. 

Restat,  ut  de  §§  37  et  38  addamus  his  ad  finem  perduci, 
quam  saepius  explicavimus,  philosophi  nostri  disceptationem. 
Propulsato  exspectatione  acrius  Epicuro  tota  haec  pars  illa  ipsa 
disceptatione  concluditur  (§  38):  Tenehitur  igitur  id,  quod  a 
Chri/sippo  defenditur,  omnem  enuntiationem  aut  veram  aut  falsam 
esse;  ratio  ipsa  coget  et  ex  aeternitate  quaedam  esse  vera 
et  ea  non  esse  nexa  causis  aeternis  et  a  fati  necessitate 
esse  libera. 

Sic  philosophus  ipse,  quae  voluerit  demonstrare,  partitur  et 
comprehendit;  nos  hanc  eius  alteram  partem  ita  dividere 
possumus,  ut  priore  usque  ad  §  25  omnino  motus  voluntarios 
animorum  defendi  statuamus,  altera  longiore  et  difficiliore 
(§§  13—14,  17—19,  28—33,  34,  36—38)  simul  obtineri  Chry- 
sippi  de  enuntiationibus  sententiam  (§§  13 — 14,  17 — 18)  et  re- 
pudiari  aeternitatem  causarum  sive  necessitatem  fati  (§§  19, 
28 — 38).  In  utraque  autem  summam  Carneades  habet  auctori- 
tatem,  qui  quasi  socius  ad  decertandum  advocatur,  priore  ad 
defendendos  motus  voluntarios,  posteriore  ad  reiciendas  causas 
aeternas. 

§§  39 — 45  ad  mores  pertinere  censuit  Schmekelius  (p.  166 
et  180  sq.).     Sed   postquam  primam  partem  eo  spectare  vidimus 


^)  Cf.  top.  §  5 :  de  hac  parte  (§§  58  sqq.)  equidem  id  crediderim, 
nun  minus  de  §§  34 — 36  libri  nostri  de  fato,  ipsorum  horum  locorum 
et  similitadine  et  dissimilitudine  commotus. 

eodemque  referendas  esse  §§  21—25,  a  principio  vix  concesseris 
etiam  hac  parte  universa  eandem  rem  tractari.    Atque  quae  huius 
partis  servata  sunt,  nil  tale  indicant;  de  perditis  vero  nisi  ex  eis, 
quae  exstant,  non  licet  iudicare.    Mores  enim  nusquam  tanguntur 
nisi   intra    conclusionem   §  40   relatam,   ubi   non   sua   causa   eos 
commemorari  sed,  ut  conclusio,  quam  integram  describere  necesse 
erat,    plena  sit,  inde  apparet,  quod  ad  hanc  conclusionis  partem 
postea    nusquam    respicitur.i)      Sed   haec   assensionum   tantum 
causa   introducitur,    de   quibus   in    §4l8qq.  agi  manifestum   est: 
eae   vero   ipsae  non  per  se  tractantur,   sed  ideo  adhibentur,   ut 
earum   ope   conciliatio   fiat  inter  adversarios.     Cum  enim 
de  his  talia  Chrysippus  docuisset,   ut  posset  videri  quodammodo 
studuisse   fati   vitare  necessitatem,    quamquam  non  omnino  fatum 
esse  negaverat,  philosophus  Chrysippo  tanquam  arlitro  hono- 
rario   utitur  (§39):   nempe  hunc,    cum  veterum  philosophorum 
alteri   sensissent   omnia  ita  fato  fieri,   ut  id  fatum  vim  necessi- 
tatis     afferret,     alteris    sine    ullo    fato    esse    animorum    motus 
voluntarii    visi     essent,     tanquam     arhitrum     honorarium 
medium    ferire    voluisse,    sed    appUcare    se    ad    eos  potius, 
qui  necessitate  motus   animorum   liheratos  velint  .  .  .     Pergitur 
(§  40):    Atque    hoc,    si  placet,    quale   sit,    videamus    in    as- 
sensionihus  .  .  .     Eas   enim  veteres  illi  .  .  .     Qui  autem   ab 
iis    dissentiebant   .  .  .      Sine    dubio    hic    annuntiatur,    quid    huic 
parti  propositum  sit.    Et  ilico  incipitur  collatio  et  comparatio  ad- 
versariorum,  qui  sibi  opponuntur  eo  consilio,  ut  adhibita  Chrysippi 
de  assensionibus  sententia  paulatim  placentur  demonstrando  (§  44) 
utrosque  patefacta   atque   explicata  sententia   ad  eundem  venire 
exitum:  ergo  verhis  eos  non  re  dissidere. 

Inde  pro  certo  id  sequitur,  fieri  non  posse,  quod  Stuevius  (p.  56)' 
voluit,  ut  §§  41 — 45  alius  auctoris  concedamus  esse  atque  §§39 
et  40:  artissime  cohaeret  tota  haec  pars,  atque  si  §§  41—45 
Antiochi  Ascalonitae  prae  se  ferunt  rationem,  de  §§39  et  40 
idem  censendum  est.  Id  vero  recte  Stuevius  sensit  nuUo  modo 
fieri  posse,  ut  hanc  partem  ex  Carneade  vel  Clitomacho  haustam 

1)  Cetemm  nihil  proficiat,  quae  Schmekelius  (p.  177  sqq.)  complura 
de  hac  parte  magis  de  suo  confinxit  quam  inde  explicavit,  singillatim 
refutare.  Id  solum  notandum  est  brevius  quam  debebat  ab  eo  (p.  ISO 
ann.  3)  sententiam  Gerckii  (cf.  p.  4  sq.)  attingi  et  repudiari. 

esse  assentiamur  Schmeckelio.  Nam  etiamsi  nonnuUa  ex  §  44, 
inprimis  illa  verba,  quae  Antiochum  indicant,  ut  a  Cicerone 
adiecta,  demi  possent,  id  quod  nequaquam  concedo,  tamen  re- 
linquitur  omnis  philosophandi  ratio  huius  partis:  ea  vero  talis 
est,  ut  illis  verbis  id  tantum  breviter  significetur  et  comprimatur, 
quod  hac  parte  tota  efficitur.  Ut  notos  homines  ex  habitu  solo 
et  figura  vultu  oculisque  non  conspectis  procul  agnoscimus,  ita 
omnis  ratio  huius  partis  Antiochum  sapit;  illa  vero  verba: 
verhis  eos,  non  re  dissidere  quasi  oculi  philosophi  i)  putandi 
sunt;  vix  minus  certum  sunt  indicium  quam  nomen  eius  ipsum. 
Sed  insuper  alia  afi^erre  possumus  documenta:  nam  maximi 
ponderis  est  consensus  sententiarum  quam  plenissimus  inter  hanc 
partem  et  ac.  II  §§  37 —  39  (et  §  30)  intercedens :  2)  ea  Antiochi 
esse  nemo  infitiatur:  ergo  haec  quoque  Antiochi  esse  necesse  est. 
Omnino  autem  dici  potest  Ciceronem  Antiochi  libros  non  minus 
saepe  ad  conscribendos  suos  assumpsisse  quam  Clitomachi. 
Postremo  nulla  alia  coniectura  declarari  possit  auctorem  huius 
disputationis  et  Carneadem  et  Chrysippum  sequi^)  atque  venerari. 
Nam  nos,  quoniam  partes  antecedentes  ex  Carneade  non 
fluxisse  ostendimus,  nihil  impedit,  quominus  eidem  red- 
damus  Antiocho,  nna  quidem  sublata  difficultate:  primo  enim 
admiratione  afficimur,  quod,  postquam  antea  quasi  pngnatum  est 
in  Chrysippum,  idem  subito  arhiter  honorarius  nominatur:  quae 
inter  se  pugnare  philosophus  ipse  videtur  sensisse  et  ob  eam 
causam  in  §  39  haec  interposuisse :  dum  autem  verhis  utitur  suis, 
delahitur  in  eas  difficuUates,  ut  necessitatem  fati  confirmet  in- 
vitus:  haec,  nisi  ea  ratione  scripta  esse  intelleguntur,  absnrda 
sunt;  sic  vero  ea  ipsa  signa  putem,  quae  antecedunt,  partes  ab 
eodem    auctore    compositas    esse    atque    hanc    postremam.*)      Et 

0  Cf.  ac.  I  §  17  et  de  fin.  IV,  unde  orta  sunt  ae,  II  §  15  et  de 
nat.  deor.  I  §  16. 

^)  Eadem  nituntur  sententia  de  fin.  V  §  36  et  39 :  hnius  quoque 
loci  auctor  Antiochus  est. 

^)  Cf.  etiam  ea,  quae  supra  de  §  25  snspicatus  snm  (p.  20  adn.  1). 

*)  Meminisse  oportet,  ubi  vehementius  in  Chrysippum  incurritnr, 
id  a  Cicerone  ipso  fieri  (§  7  [laquei=:de  or.  I  §  43]  §12  §§  15—16); 
§  21  autem  cnm  §  38  comparanda  est.  Omnino  vero  ab  Antiocho  ipso 
lenins  et  placabilins  dimicatur:  passim  (inprimis  §§  31  et  38)  probat, 
quae  probare  potest. 


31 

nnnc  ne  id  quidem  praetermiserim ,  in  §  39  verba  quaedam 
videri  respicere  ad  siagnla  nomina  prius  usnrpata  et  fortasse 
etiam  ad  quasdam  partes,  voluntarios  dico  motus  animorum,  et 
postea:  qui  necessitate  motus  animorum  liberatos  volunt  ad 
§§  23 — 25,  ad  §§  28sqq.:  qui  censerent  omnia  ita  fato  fieri,  ut 
id  fatum  vim  necessitatis  afferret.  Idem  tandem  quam  maxime 
videtur  confirmari  consensu  nominum  et  argumentorum  §  9  cum 
§§  41  sqq. 

Qui  vero  factum  sit,  ut  in  prooemio  Cicero  huius  partis 
mentionem  non  faceret,  complures  cogitari  possunt  causae:  quarum 
una  est  eum,  cum  illud  conscriberet,  in  fonte  perlegendo  nondum 
usquc  eo  progressnm  fuisse:  prooemium  videlicet  ante  hanc 
partem  compositam  exaratum  esse  inde  sumo,  qnod  tum  nondum 
sciebat  se  quaestionem  jtsQL  dvvazwv  ante  enuntiationes,  ut 
dicit  ipse,  esse  tractaturum.  Aut  Cicero,  cnm  partes  disputationis 
enumeraret,  eas  tantum  ratus  est  partes  esse,  quae  a  proposito 
exordirentur  (§  4):  nempe  quaestionem  jtsgl  dvvatcov,  cuius 
initinm  quodam  modo  fit  proposito  (§  13),  ut  partem  propriam 
numerat;  nostra  vero  caret  eiusmodi  proposito. 

Utcunque  autem  haec  res  se  habet,  certe  omnes  eae  diffi- 
cultates  facilius  possnnt  tolli  quam  concedi  ipsum  Ciceronem 
hanc  partem  aliunde  assumpsisse:  nam  et  ratione  argumen- 
tandi  et  rebus  optime  cum  antecedentibus  concinit, 
atque  si  non  ex  eodem  libro  esset  sumpta,  necesse  esset  conicere, 
in  altero  illo  libro  omnino  talia  antea  esse  exposita,  qualia 
partibus  nostris  prioribus  disseruntur,  qnoniam  aliter  haec  pars 
non  potest  intellegi. 

Atque  de  ratione  quidem  argumentandi  id  facile  animad- 
vertitur,  §§41  sqq.  ab  Antiocho  Chrysippi  conclusiones  prorsus 
eodem  modo  explanari  et  recenseri  et  inde,  qnae  ipse  sentiat, 
duci  atque  §§17  sq.,  23  sq.,  31  sqq.,  maxime  vero  consimiles 
esse  §§13  et  14  atque  §§  44  et  45,  quin  etiam  universam  argu- 
mentationnm  compositionem  concinere. 

Ad  sententiarum  autem  consensnm  probandum  non- 
nullos  ex  §§  39  —  45  locos  exscribam.  In  §  40  conclusione, 
fortasse  Carneadis,  relata  dicitur:  Qu^d  cum  vitiosum  sit^  pro- 
habiliter  concludi  putant  non  omnia  faio  fieri^  quaecunque  fiant. 
Pergitur    ilico   (§  41):    Chrysippus   autem,    cum   et  necessitatem 

improbaret  et  nihil  vellet  sine  praefpositis  causis  evenire,  causarum 
genera  distinguit,  ut  et  necessitatem  effugiat  et-r^Uneai  fatwm. 
Miramur  primo ,  quod  illa  conclusio  non  eadi^iii  r^tipne  atqne 
in  §32  (et  §23)  coUaudatur:  sed  huic  parti  Tifliutf  IsltflJ^eat  ' 
silium;  ea  igitur  neque  probata  neque  improbata  Chrysippt^p- 
ponitur  sententia,  ne  ea  quidem  inimice  opponitur,  deinceps  huius 
conclusio  maxima  cum  benevolentia  disseritur  aut  defenditur,  sed 
ita,  ut  simul  satis  multum  illi,  qua  fatum  esse  negatur,  con- 
cedatur:  §  42  Quam  6h  rem,  qui  ita  fatum  introduemt,  ut  ne- 
cessitatem  adiungant,  in  eos  valehit  illa  conclusio;  qui  autem 
causas  antecedentes  non  dicent  perfectas  neque  principales,  in 
eos  niJiil  valehii.  Tum  relata  argumentatione  Chrysippi  in  §  44 
ostenditur  exceptis  eis,  qui  negent  assensiones  anteire  visa,  ceteros 
re  consentire,  etiamsi  fati  nomine  differant:  nam  utrosque 
concedere  non  fieri  assensiones  sine  praecursione  visorum;  Chry- 
sippum  dixisse  assensionis  proximam  et  coniinentem  causam  esse 
in  viso  positam,  non  dixisse  eam  causam  ad  adsentiendum 
necessariam  esse,  ergo  si  dicat  omnia  fato  fieri,  non  dicere  velle 
omnia  causis  necessariis  fieri;  illis  quoniam  concedant  nihil  fieri 
sine  praegressione  causae,  si  hoc  idem  sit  atque  onmia  faio  fieri, 
confitendum  esse  fato  omnia  effici.  Confecta  est  haec  senten- 
tiarum  disceptatio  et  conciliatio  §  44,  quantum  qnidem  cum 
assensionibus  coniungitnr,  deinde  breviter  (§  45)  om/nino  ad  casus 
vitae  prospicitur  et  eadem  ratione  sententiae  inimicae  conferuntur 
et  comparantur.  Dubium  non  est,  quin  non  multa  perierint,^)  certe 
non  de  ipso  argumento.  Habemus,  quae  Antiochus  ipse 
sensit,  ea  sane,  quae  Chrysippo  et  adversariis  oom- 
munia  esse  dicit,  nihil  fieri  sine  causis  antecedentibus ,  eas 
autem  non  esse  necessarias  (§  44);  quibusdam  in  rebus  causis 
antegressis  in  nostra  tamen  esse  potestate,  ut  illa  aliter  eveniant, 
quorum  causae  fuerint  (§  45).  Hac  disceptatione  ipsius  philosophi 
continetur  sententia,  si  concedimus  eum  consilio  et  voluntate,  quae 
legimus,  conscripsisse.  Dli,  quorum  conclusionem  in  §  40  rettalerat, 
negabant  fato  assensionibus  adhibito  necessitatem  ab  his  posse 
removeri,  ipse  docuit,  Chrysippi  ope,  hoc  fieri  posse. 

^)  Signum  id  quoque  sit,  quod  §  45  de  potestate  nostra  agitur; 
satis  demonstratum  est  liberam  voluntatem  totius  dispntationis  quasi 
fundameutnm,  principium  et  finem  esse  (cf.  etiam  ac.  U  §  39). 

Facile  cognoscitur  hic  nomine  fati  simili  ratione  neglecto 
eodem  consilio  contra  necessitatem  pugnari,  quo  antea  contra 
aeternitatem  causarum.  Deinde  id  perspicuum  esse  puto,  huic 
parti  toti  eandem  subesse  distinctionem  atque  §§  9,  19, 
23sqq.,  31  sqq.:  nihil  posse  evenire  nisi  causa  ante- 
cedente,  interesse  autem  inter  causas  aeternas  naturae 
necessitate  manantes  (§  19)  vel  principales  et  fortuito 
antegressas  vel  proximas^)   causas. 

Ut  igitur  haec  tertia  et  sine  dubio  postrema  pars  eius  dis- 
putationis  sit,  cuius  primam  et  alteram  supra  perlustravimus ,  ea 
mihi  ab  illarum  universa  ratione  nequaquam  abhorrere,  immo 
optime  concinere  videtur,  maxime  cum  altera  parte  et  §  38. 
Partes  vero  omnes  rationem  Antiochi  Ascalonitae  cla- 
rissime  prae  se  ferunt;  omnes  in  idem  intentae  sunt  consilium 
argumentationis    eandemque    exhibent   quaestionis   disceptationem. 

At  restat,  ut  de  §§  46 — 48  pauca  addam,  quas  adhuc  reposui, 
quia  non  ex  Antiocho  haustae  sunt,  sed  a  Cicerone  ad- 
iunctae:  hoc  loco  §§  21 — 23  simili  ratione  imitatus  est  atque 
paragraphis  26 — 28  paragraphos  17 — 19.  Eisdem  fere  plenae 
sunt  offensionibus,  inprimis  §  46,  cuius  paene  singulae  voces 
discipulum  et  oratorem  ostentant,  non  philosophi  gravitatem  et 
brevitatem.  Quam  puerilia  et  iocularia  haec  sunt:  aut  num 
sortiuntur  inter  se,  quae  declinet,  quae  non?  aut  cur  minimo 
declinent  intervallo,  maiore  non?  aut  cur  declinent  uno  minimo, 
non  declinent  duobus  aut  tribus?  optare  hoc  quidem  est,  non 
disputare.  Ad  ea  vero,  quae  proxime  antecedunt:  aliam  enim 
quandam  vim  motus  hahebant  a  Bemocrito  impulsionis,  quam 
plagam  ille  appellat,  a  te,  Epicure,  gravitatis  et  ponderis, 
conferas  §  22:  Sed  Epicurus  declinatione  atomi  vitari  necessitatem 
fati  putat  Itaque  tertius  quidam  motus  oritur  extra  pondus 
et  plagam  .  .  .,  momenta  scilicet  Democriti!  Erravit  Cicero 
prorsus  oblitus  argumentationis  §§  22  sq.  et  18!  Non  aliter  de 
§  47  et  48  iudices:  omnia  ex  altero  repetita  sunt  loco,  partim 
dilatata,  partim  aucta,  velut  haec:  in  §  23  dicitur:  etiamsi  sit 
atomus  eaque  decUnet,  in  §  48  scripsit  Cicero:  nam  ut  essent 
atomi,  quas  quidem  esse  mihi  probari  nullo  modo  potest. 


')  Nomina  cansarnm  §  19  omnia  ad  Chrysippum  accommodata  snnt. 

Interrogatur,  cur  Cicero  hanc  partem  adiunxerit.  Equidem 
ita  sentio:  orator  perorationem  desideravit  verbosam;  aptissima 
occurrit  in  Epicurum  invectiva,')  quam  omni  ornavit  arte  rhetorica. 
Ergo  post  §  48,  quae  perierunt  pauca,  non  iam  ex  fonte  erant  orta. 
Nam  quaestionem  ipsam  absolutam  esse  primis  §  46  verbis  ipse 
dicit:  hoc  modo  hanc  causam  disceptari  oportet.  Nescio  an  inde 
quoque,  quod  hic  quodammodo  indicat  se  ad  finem  fontis  pervenisse, 
argumentum  possit  sumi,  cum  in  §  39  eiusmodi  nihil  inveniatur, 
Ciceronem  ibi  eundem  atque  antea  secutum  esse  auctorem. 

Constat  igitur,  quantum  quidem  adhuc  repperimus,  disputa- 
tionem  Antiochi  tres  habuisse  partes:  quas  rcstituere  conati 
sumus  et,  quantum  fieri  potuit,  a  Ciceronis  interpolationibus,  ut  ita 
dicam,  purgare  et  ostendimus,  quae  qua  ratione  mutavisset  aut 
corrupisset.  Sed  nondum  plane  confecta  res  est,  quoniam  initium 
disputationis  Ciceronianae  mutilatum  est:  interrogare  oportet,  quae 
de  parte  amissa  possint  conici.  Atque  unum  quidem  vestigium 
eius  intra  ipsum  libellum  nostrum  relictum  est,  in  §  40,  ubi 
dicitur:  .  .  .  videamus  in  assensionibus ,  quas  prima  oratione 
tractavi,  eodemque  videtur  respicere  §  42:  ...  hanc  habet 
rationem,  .  .  .  quam  dudum  diximus.  Inquirendum  est,  utrnm 
Ciceronis  illa  pars  et  haec  verba  propria  sint  an  ex  fonte  hausta. 
Priusquam  id  diiudicemus,  alia  necesse  est  colligere  vestigia. 

Traduntur  enim  apud  posteriores  scriptores  complura  ex  illa 
deperdita  nostri  libelli  parte  fragmenta,  composita  post  alios  a 
C.  F.  W.  Muellero.  Quorum  manifestnm  est  ad  locum  a  Cicerone 
ex  Posidonio  assumptum  ea  pertinere,  quae  apud  Aug.  de  civ. 
Dei  V  2  ex  libro  de  fato  citantur:  eis,  quamquam  satis  pauca 
sunt,  supplentur  et  declarantur  §§  5  et  6.  Versus  quoque  ibidem 
V  8  ei  Cicerone  repetiti,  quia  clarissime  rationem  primae  partis 
prae  se  ferunt,  quae  est  de  contagione  rerum,  de  dissimilitudinibus 
ipsarum  mentium  hominum  ex  causis  naturalibus  factarum,^)  huc 
referri  possunt:  sed  id  non  licet  decernere,  num  ex  fonte  sint  hauBti,^) 


^)  In  quem  iam  prius  de  nat.  deor.  I  §§  67  sqq.  invectus  erat. 

')  Inprimis  ex  locorum  natura  et  caelo  (§§  7sq.)  =  quali  .  . . 
luppiter  .  . .  lustravit  lumine  terras. 

*)  Chrysippum  versus  ita  adhibuisse  constat;  videri  potest  ex 
locis  a  Gerckio  (Chrysippea  p.  714  sqq.)  coUectis. 

quod  fieri  certe  potuit,i)  quamquam  in  disputatione  reliqua  nusquam 
versus  invenimus.  Sed  quod  Schmekelius,  qui  (p.  163)  hos  attulit 
versus,  etiam  initio  cap.  IX  Augustinum  ad  nostrum  libellum 
respicere  suspicatus  est,  non  adstipulor:  soli  enim  nominantur 
libri  de  divinatione  et  de  natura  deorum,  et  verbis  ipsis  a 
Schmekelio  adhibitis^)  suam  Augustinus  profert  sententiam,  quo 
consilio  ductum  Ciceronem  hos  libros  conscripsisse  censeat.  Itaque 
ad  recuperandam  nostri  libelli  partem  amissam  inde  nihil  sumi 
potest;  aptissima  vero  sunt,  quae  deinceps  ab  Augustino  disseruntur, 
argumenta  ad  quaestionem  nostram  universam  melius  perspiciendam, 
quoniam  ille  de  eadem  re  acutissime  et  diligentissime  disputat. 
Ad  ipsum  vero  contextum  de  fato  libri  ultima  eiusdem  capitis 
(V  9)  verba  spectant,  ubi  denuo,  ut  passim  ubi  doctissimi  viri, 
qui  habetur,  sententiae  commemorantur,  nomen  Ciceronis  appellatur 
{nam  et  illud,  quod  idem  Cicero  concedit  .  .  .)?  q^i  quidem  locus 
ideo  nihil  novi  aflfert,  quod  illa  pars  libelli  ipsa  superstes  est. 

Progrediamur  ad  locum  a  Servio  ad  Verg.  Aen.  III  376 
traditum.  Chrysippi  eo  contineri  fati  definitionem  mihi  per- 
suasum  est:  hoc,  cum  apertum  sit  eam  Antiochi  non  esse,  a  principio 
e  ratione  opusculi  nostri  probabile  est;  nam  eius  non  erat,  ut 
prioris  libri  de  divinatione,  Stoicorum  sententiam  per  se  ipsam 
ita  et  ea  mente  describere,  ut  postea,  libro  altero,  refutaretur; 
itaque  non  concedam  Ciceronem  ipsum,  quae  ex  Posidonio  (de 
div.  I  125  sqq.)  didicisset,  hic  mutatis  verbis  reddidisse;  sed, 
quoniam  in  Chrysippnm  intenta  est  omnis  disputatio,  prioris  certe 
quaestionis,  necesse  est  huius  relatam  fuisse  definitionem.  Fieri 
autem  potuisse,  ut  tam  breviter  referretur,  inde  apparet,  quod 
Cicero  (§  4)  dicit  contra  propositum  disputari  (v.  p.  18).  Sed  ut 
tanta  fiducia,  quod  conicio,  obtineam,  similitudine  horum  verborum 


^)  Nam  aptiores  sunt  quam  versus  in  libros  de  div.  magna  vi 
infersi.  Fortasse  eis  Chrysippi  sententia  illustrata  erat.  Etiain  §§  7  sqq. 
de  naturis  homiDum  disputatur. 

')  Hos  Cicero  ita  redarguere  nititur,  ut  non  existimet  ali- 
quid  se  adversus  eos  valere,  nisi  auferat  divinationem  et 
postea:  In  libris  vero  de  divinatione  .  . .  oppugnat  praescientiam 
futurorum.  Hoc  autem  totum  facere  videtur,  ne  fatum  esse 
consentiat  . .  .  Putat  enim  concessa  scientia  futurorum  ita 
C8se  consequens  fatum,  ut  negari  non  possit. 

3* 

cum  definitione  a  Gellio  tradita  adducor,  qui  VII  2  dicit:  Fatum 
est,  inquit  (scilicet  Chrysippus),  sempiterna  quaedam  et  indeclina- 
hilis  series  rerum  et  catena  volvens  semet  ipsa  sese  et  implicans 
per  aeteimos  consequentiae  ordines,  ex  quibus  apta  nexaque  est. 
Ipsa  autem  verha  Chrysippi,  quantum  valui  memoria,  ascripsi, 
ut,  si  cui  meum  istud  interpretamentum  videhitur  esse  ohscurius, 
ad  ipsius  verha  animadvertat.  In  libro  enim  neQi  ngovolaq 
quarto  elfiaQfier?]v  esse  dicit  cfvoixi^v  riva  avvra^iv  rwv 
oXcov  eg  aidiov  rcov  eTtQcov  roiq  IxeQOiQ  ejiaxoXovd-ovvxcov 
xal  fiexajroXovftevcov^)  djtaQa^dxov  ovOT]g  xrjg  xoiavxrjg 
ejiLjtXoxijg.  Sine  dubio  utriusque,  et  Gellii  et  Antiochi,  intererat 
vulgarem  tritamque  definitionem  Chrysippi  afferre;  talis  haec 
fuisse  videtur.  Cum  prima  autem,  quam  habemus,  libri  de  fato 
parte,  quoniam  ad  conexionem  vel  (de  fato  §  7)  contagionem 
rerum  pertinet,  haud  male  convenit,  quod  hac  definitione  fatum 
describitur  esse  cpvOixriv  xiva  Ovvxa^tv  xcov  oXcov:  quasi 
sentiens  se  voce  conexionis  usurpata  xd^eojg  notionem  omisisse 
Cicero  addidit:  quae  suo  ordine  et  lege  variatur."^)  Ciceronis 
verbis  'per  aeternitatem  redditur  eg  dldiov^  extremis:  ita  tamen, 
ut  ipsa  varietas  haheat  aeternitatem  exprimuntur  ajtaQa- 
^dxov  ovorjg  x^g  xoiavxrjg  ejtiJtXox^g;  reliquis  denique  verbis: 
se  invicem  tenens,  quae  .  .  .  variatur  nemo  iam  infitias  ibit 
Ciceronem  transtulisse  Chrysippi  xSv  exeQoov  xolg  exeQOig 
ejtaxoXovd^ovvxcov  xa\  fiexajtoXovfievcov.  Id  vero,  quam 
difficile  sit  Graeca  illa  in  Latina  convertere  verba,  optime 
cognoscitur  collato  Gellii,  quod  supra  attuli,  interpretamento. 
Maximi  tandem  ponderis  id  quoque  censeo  esse,  quod  et  haec 
definitio  et,  quam  ex  §§  7  sqq.  novimus,  refutatio  bipertitae  sunt: 
nempe  concinit  cum  priore  definitionis  parte  (elvai  qjvaix7]v 
xiva  ovvxa^iv  xcov  bXcov)  quod  §  7  dicitur:  primum  de  ipsa 
contagione    rerum    respondeamus;    atque    ea,     quae    §§  8 — 10 


1)  Traditum  MEAIlOAYMENiiN  ita  emendavit  Kumanudes; 
Zeller  smnXexofievtav,  Usener  fi^  anoXvofiivajv  (cf.  Hertz  ed.  mai.  Gell.  I 
p.  379;  Gercke,  Chrysippea  p.  714). 

»)  Id  quod  eo  maioris  debet  momenti  esse,  quod  ex  locis  a 
Stuevio  (p.  16)  collectis,  inprimis  de  nat.  deor.  II  §  19  et  de  div.  II  §  19, 
apparet  Ciceronem  vocem  ordinis  in  convertendis  nominibus  Graccis 
alibi  non  consuevisse  adhibere. 

demonstrantur  vel  refutantur,  multo  certius  continentur  verbis 
Graecis:  ajtaQa^dxov  ovarjg  rijg  rotavTfjg  hjtLjtXoxrjq^)  quam 
incertissimis  Latinis:  reliqua  postea  persequemur-,  ubi  Cicero,  quia 
libere  Graecum  propositum  transtulerat,  ipsa  suae  definitionis 
verba  non  potuit  repetere. 

Quae  vero  idem  Gellius  brevi  post  (VII  2,  15)  ex  libro 
nostro  affert:  Clirysippus  aestuans  lahoransque,  quonam  pacto 
explicet  et  fato  omnia  fieri  et  esse  aliquid  in  nobis,  intricatur 
hoc  modo  Ciceronis  esse  verba  puto  vehementius  Chrysippum 
vituperantis;  parum  concinunt  cum  §§  39  sqq.  Probabilius  quam 
cum  loco  modo  tractato  haec  coniungenda  sint  cum  §  40  as- 
sensionibus.  Quoniam  hoc  loco  legitur  assensiones  prima  oratione 
tractatas  esse,  necesse  est  hoc  quaestionis  initium  perisse;  neque 
vero  credo  initio  disputationis  Antiochi  id  factum  fuisse:  nam  de 
assensionibus ,  quantum  quidem  ad  disputationem  suam  referre 
potuit,2)  admodum  copiose  agit  §§39  sqq.  Vix  potest  cogitari 
de  eisdem  ab  illo  iam  antea  accuratius  esse  disputatum,  scilicet 
non  de  ipsis,  sed  ita,  ut  ad  hanc  quaestionem  relatae  essent; 
nam  id  nemo  Opinetur,  de  notione  et  natura  earum  initio  esse 
actum  et  hic  tandem  eas  cum  quaestione  ipsa  coniungi.  Quid 
enim  esset  assensio,  definire  neque  huius  quaestionis  erat  et  ab 
Antiocho  in  eo  libro  erat  expositum,  ex  quo  Ciceronis  ac.  II  §  30 
et  §§  37 — 39  haustae  sunt.  Accedit,  quod  equidem  nullo  modo 
possum  concedere  eam  partem,  qua  fundamentum  totius  disputa- 
tionis  libera  voluntate  quam  acerrime  confirmata  iacitur,  aliam 
antegressam  esse,  minime  de  assensionibus,  de  quibus  agere  nisi 
re  satis  patefacta  et  demonstrata  hominis  vere  philosophi  non 
potuit  esse.  Ergo  Cicero  sive  quae  ex  ipsis  §§  39  sqq.  cogno- 
verat,  sive  ea  sola,  quae  ex  illa  altera  Antiochi  disputatione, 
unde  academica  exscripserat,  non  multo  antea  didicerat,  aliquo 
modo  prima  oratione  tractavit,  simili  modo,  quo  de  div.  I  §§  1  sqq. 
quaedam  occupavit,  quae  ipse  ex  libris  postea  accuratius  exscriptis 
collegerat,  aut  quo  modo  saepius  postea  ad  argumenta  libris  de 
natura  deorum  explanata  respexit.  Fortasse  igitur  verba  illa  a  Gellio 
tradita  omnino  prima  fuerunt  disputationis  de  fato,  tum  assensiones 


1)  Cf.  p.  12. 

2)  Cf.  Plut.  de  Stoic.  rep.  cap.  47  et  ac.  II  37—39. 

erant  tractatae,  et  sic  ad  primam  Antiochi  partem  pervenit,  cnins 
initium  illud  propositum  erat,  quo  quid  sit  fatnm  describitur, 
quocnm  aliqua  ratione  versus  Homerici  erant  iuncti.  Universam 
de  fato  sententiam  Chrysippi  etsi  breviter  comprehensam  initio 
disputationis  expositam  fuisse,  ut  Schmekelius  (p.  165)  iudicavit, 
equidem  non  credo.  Quae  denique  Macrobius  Saturn.  III  16,  Ssq. 
narrat,  quomodo  cum  quaestione  de  fato  ipsa  cohaereant,  ego 
non  possum  videre.  Quoniam  autem  vix  dubium  est,  quin  ea  re 
vera  ex  Ciceronis  de  fato  libello  exscripta  sint,  aut  prooemii 
initium  fuisse  suspicor,  aut,  id  quod  multo  veri  similius  puto, 
alicubi  primae  orationis  stetisse:  erat  fortasse  iucunda  hac  nar- 
ratiuncula  in  quaestionem  introductum  (simili  via  atque  exempli 
gratia  de  invent.  II,  1  sqq.) ;  simul  ita  Hirtii  elegantissime  captabat 
benevolentiam,  viri  sibi  amicissimi  et  liis  studiis,  in  quihus  Cicero 
a  pueritia  vixerat,  clediti  (§  2),  et  ostendere  poterat,  quaestionem, 
quam  suscepissent,  ohscurissimam  et  implicatissimam  (Gellius 
VII  2,  15)  paucorum  Jiominum  esse. 

Haec  fere  de  fragmentis  mihi  erant  dicenda:  mea  igitur 
sententia  multo  plurimum  ad  quaestionem  nostram  fati  illa  de- 
finitio  Chrysippea  afi^ert,  quam  Servius  exscripsit:  quam  ad  primam 
disputationis,  quae  exstat,  partem  referendam  esse  supra  exposui, 
ncc  minus  versus  Homericos  ab  Augustino  traditos;  de  Aug.  V  2 
idem  per  se  consentaneum  est.  Ex  ceteris  id  sumam,  Ciceronem 
prima  oratione  de  difficultate  et  obscuritate  rei  (cf  de  nat.  deor.  II) 
verba  fecisse,  inprimis  etiam  de  Chrysippo,  quem  nihil  expedivisse 
ostendit,  cum  simul  aliquo  modo  assensiones  tractaret:  utrum  non- 
nulla ')  aut  ex  prooemio  qualicumque,  quod  Antiochum  disputationi 
suae  praeposuisse  probabile  est,  adhibuerit , '■')  aut  a  Carneade 
argumenta  contra  Chrysippum  repetiverit,  an  plane  suus  fuerit, 
pro  certo  diiudicare  non  iam  licet. 

Perisse  igitur  constat  praeter  initium  primae,  quam  vocavimus, 
partis  disputationis  introductionem  illam  Ciceronis  descriptionemque 
et  explicationem  assensionum;  quae  quanta  fuerit  ignoramus.  Alias 
partes  excidisse  nulla  adsunt  testimonia,  ne  suspiciones  quidem: 
quoniam    enim    minime    probabile    est    in    disputatione    Antiochi 

1)  Certe  non  omnia;   nam  quae  Gellius  tradit,  consentiunt  cum 
§  7,  §  12,  §§  15—16  (aestuans  §  15),  minime  cum  §  39. 
«)  Cf  ac.  n  §§13—18. 

primam  illam  de  moribns  et  libertate  voluntatis  partem  aliam 
antegressam  esse,  qua  de  fato  ipso  qnaereretur,i)  neque  postea 
ad  refutaEdum  Chrysippum  aut  Stoicos  a  Cicerone  aliunde  argu- 
menta  addita  sunt  ad  ipsum  fatum  pertinentia  neque  scimus  ex 
libris  eius^)  locum  praeter  ac.  II  §§  37 — 39  ad  quaestionem 
nostram  spectantem,  qui  ei  in  memoriam  redire  potuerit,  nulla 
cogimur  causa,  ut  id  suspicemur.^) 

Itaque  de  Antiochi  disputatione  perpauca,  de  exordio  Ciceronis 
nonnulla  amissa  esse  censeo.  Num  ea  sufficiant,  quibus  complures 
compleantur  paginae,  ego  non  audeo  decernere. 

Quae  adhuc  de  fonte  et  compositione  libri  de  fato  in- 
venimus,  cum  valde  dispersa  sint,  breviter  comprehendam. 
De  fonte  demonstravimus  librum  Antiochi  Ciceronem  secutum 
esse,  atque  ita,  ut  non  solum  singula  argumenta  inde  sumeret, 
sed  universam  describeret  argumentationem  ordine  totius  disputa- 
tionis  servato;  quod  semel  ordinem  vitiose  mutavit,  eo  non  in- 
firmatur,  quod  dicimus,  immo  quam  maxime  fulcitur,  quoniam,  quae 
eo  ortae  sunt,  discrepantiae  a  Cicerone  non  sublatae  sunt.  Intra 
contextum  autem  huius  disputationis  e  fontibus,  unde  brevi 
antea  hauserat  libros  de  divinatione,  nonnullos  locos 
interiecit,  plerumque  parum  apte,  ex  Posidonio  ea,  quae  §  7 
antecedunt,  ex  Panaetio  (vel  Clitomacho)  §§  15 — 16  et  non- 
Dulla  ex  §§  11 — 12.  Postremo,  quae  ipse  elaboravit,  enumero:  ut 
veri  simillimum  duco,  exordium,  certe  perorationem  disputationis 
(§§  46  sqq.),  quam  ad  §§  22—23  adaptavit,  et  §§  26—28,  quibus 
§§  18  sqq.  imitatus  est,  denique  §§  34 — 36  e  memoria  videtur 
inseruisse.  De  compositione  vero,  quae  apparuerint,  et  ordine 
argumentorum  cum  complecti  volumus,  praestet  non  iterum  Ciceronis 
partes,  sed  Antiochi  enumerare,  quoniam  de  illius  partibus  propriis 
satis  dictum  est.  Tres  partes  continebat  Antiochi  disputatio: 
primae  propositum  erat  Chrysippi  illa  definitio  fati  de  conexione 


^)  Ne  concedam  de  diversis  philosophorum,  qui  ante  Antiochum 
fuerunt,  sententiis  antea  actam  faisse,  prohibeor  §  39. 

2)  Conscriptis   et  editis  scilicet,   non  propositis   tantum  (ut   de 
div.  II  19):  ceterum  Carneadis  refutatio  ipsi  disputationi  nostrae  inest. 

3)  Quamquam  de  Cicerone  ipso,  cum  notum  sit,  quantas  ambages 
et  digressiones  facere  consueverit,  non  plane  liquet. 


40 

vel  contagione  rerum:  ex  aeternitate  omnia  naturalibus  causis  inter 
se  conexa  esse  et  immutabilem  esse  liunc  ordinem  causarum  aeter- 
narum;  respondebatur  primum  de  contagione  rerum  ipsa  (§  7),  tum 
de  immutabilitate  causarum  (§§  8  sqq.),   neque  vero  in  universum 
disputatio  fiebat,  sed  ad  dissimilitudines  solum  spectabatur,  quae 
essent  in  naturis  hominum :  nasci  sane  homines  natura  dissimiles  et 
alios  ad  alia  propensiores  propter  causas  naturales  et  antecedentes, 
at  nostrarum  voluntatum  atque  appetitionum  causas  naturales  et 
antecedentes   non   esse,    immo  in  nostra  potestate  esse,   quae  ex 
natnralibus  causis  innata  essent,  vitia  vincere  et  exstirpare.    Cum 
haec  ad  mores  {rjd-og)  spectaret,  altera  pars  plane  Xoyixri  erat; 
ei    proposita    erat    Chrysippi    de    enuntiationibus    conclusio:    iure 
Chrysippum  defendisse  omnem  enuntiationem  aut  veram  aut  falsam 
esse;   sed   quod  inde  sequi  docuisset  omnia  fato  fieri,   non  posse 
probari;   neque   vero  Epicurum   rectam   invenisse   viam,   qua   ex 
his    angustiis    posset    efi^ugi,    cum    sine    causa   atomos   declinare 
dixiSBet:    nullum    sine    causa  motum  esse.     Ergo  non  ab  Epicuro 
praesidium    petendum  esse  in  Chrysippum,   sed  a  Carneade,    qui 
recte  id  tantum  defendisset  —  hoc  loco  pars  altera  prima  nititur 
—  voluntatis   nostrae  non  esse  causas  externas  et  antecedentes; 
non   omnino    sine    causa,   at   sua   tantum    natura   moveri   animos 
nostros    (§§21—25).      Ita    deceitato    Chrysippi    et   Epicureorum 
certamine,  neutro  illorum  omnino  probato,  Epicuro  plane  improbato, 
Carneade   ad    auxilium    advocato,   primum   obtinebatur   Chrysippi 
de  enuntiationibus  sententia,  etiam  de  futurls  (§§  13  —  14,  17 — 18), 
tum  vero  propulsabatur,  quam  ille  inde  concluserat,  necessitas  fati 
aut  aeternitas  causarum:  concedendum  esse  nihil  sine  causis  fieri, 
at  interesse   inter   causas   aeternas   naturae   necessitate 
manantes     et     inter     causas     fortuito    antegressas:     illa 
causarum  aeternitate  homines  libera  voluntate  spoliari 
et   necessitate  fati  devinci:  ergo  aeternitatem  causarum 
tollendam   esse;   ita  omnes  enuntiationes ,  eas  quoque,  quae  in 
futura  prospicerent,  veras  quidem  esse  ex  aeternitate,  causas  vero 
non  habere  ex  aeternitate  manantes  (§§18—19,  28—38).  Tertia 
denique    parte    pro    consuetudine    sua    adversarios    inter    se 
conciliare  conabatur  Antiochusi):  nitebatur  haec  quoque  partibus 


')  De  hac  parte  non  opus  est  singula  repetere  argumenta  (cf.  p.  31  sq.). 

antecedentibus;  nam  sine  illa  distinctione  neque  stare  neque  in- 
tellegi  potest  utrumque  posse  teneri  et  nihil  fieri  sine  causis  et 
esse  aliquid  in  potestate  nostra:  sic  quoniam  omnes  et  nominum  et 
sententiarum  reliquas  diflferentias  neglegebat,  iudicare  ei  licebat: 
verbis  eos,  non  re  dissidere. 

Haec  est  dispositio  partium.     Nunc  etiam   rationem,   qua 
tota    argumentatio   instituta   et   constructa   sit,    quippe   qua 
clarissime   universum   Antiochi   philosophandi   genus   contiueatur, 
breviter  adumbrabo.     Et  io   prima  et  in  altera  parte  quaestionis 
iaitium   a   conclusionibus  Chrysippi   factum   est:   tum   contra  eas 
disputabatur,  sed  ita,  ut  rursus  alioram  opponerentur  philosophorum 
gententiae;  discernebatur  deinde,  quae  ex  singulis  probanda  essent, 
quae  improbanda,   etiam   ex   Chrysippo.     Apertum   enim   est, 
non    ideo    maxime    susceptam    esse    disputationem,    ut 
Chrysippus  propulsaretur  et  refelleretur,  quamquam,  cum 
Antiochus   ipse   liberam   esse   voluntatem   sentiret,   in   eius   con- 
clusiones  intendenda  erat,  sed  ut  inveniretur,  quid  re  vera 
de  fato  esset  iudicandum.   Id  autem  fiebat  disceptando:  modo 
probando,    modo    reiciendo    ex    omnibus    sententiis    aut 
potius  ex  Carneadis  et  Chrysippi  contrariis,   suam  eligebat  et 
concinnabat.     Ita  ei   obtigit,   ut  conclusionem  illam  plane  ab- 
surdam  conglutinaret,   esse  quaedam  vera  ex  aeternitate,   causas 
vero  ex  aeternitate  manantes  non  habere,  priore  parte  Chrysippi 
defendens    de   eauntiationibus   sententiam,    posteriore    Carneadem 
secutns.     In  §  25   utramque  sententiam  consertam  et  commixtam 
esse   supra   (p.  19)    ostendi.     Quoniam   vero   neutram    plane    im- 
probavit,     neutri    prorsus    assensus    est,     ad    rem    absolvendam 
opus    ei    esse    videbatur    demonstrare    etiam    ipsos    adversarios 
nominibus   tantum    diff^erre,   re   congruere.     Talis   philosophi   est 
potius  aliorum  interpretari  i)  et  versare  sententias,  interdum  etiam, 
si  opus  erat,  vi  torquere  et  mutilare,  quam  audere  de  suo  suam 
profiteri:    de  §§  39  sqq.  nihil  necesse  est  addere;   eadem  ratione 
§§  32  sq.   Carneadem   ad   suam   sententiam    deducit,   simili   §17 

')  Etiam  de  §  8:  quoniam  igitur,  inquit,  tantum  natura  a  natura 
distat  ...  §  9:  Haec  disserens,  qua  de  re  agatur  .  .  .  non  videt  nunc 
dubium  aon  sit,  quin  his  non  impediatur,  quo  minus  primae  parti  illa 
brevis  conclusio  Chrysippi  proposita  fuerit;  explicatur  ab  Antiocho  et 
diUtatar  (conferas  §§  41  et  42). 

Diodorum;  sic  in  Carneadis  sententiam  naturam  Stoioorum  infundit; 
eadem  sollertia  contentionem  Diodori  et  Chrysippi  composuit,  cum, 
quia  in  hunc  locum  (§  13)  convenit,  divinis  praedictis  ipsa  con- 
traria  ratione  usus  est  atque  in  §  33,  ubi  aptum  erat  Carneadi 
astipulari  illis  diffidenti.  Nunc  non  iam  mireiis,  quod  in  §  25 
cavet,  ne  omnes  se  physici  irrideant,  quod  (§§  43 — 44)  Carneadem 
et  Chrysippum,  quasi  patronos  et  foutes  suae  sententiae,  idem 
sentire  docet,  quod  denique  audet  suam  rationem  Chrysippo 
quoque  imputare  (§  39):  nam  ipse  id  perficere  studet,  quod 
illum  voluisse  censet,  tamquam  arbiter  honorarius  medium  ferire. 
Haec  ratio  non  est  philosophi  audacis  neque  sagacis  neque 
acerbitatem  veri  amantis,  immo  mitioris  et  tanquam  senilis. 


Quoniam  usqae  ad  ipsum  Antiochi  librum  progressi  sumus, 
quasi  ante  limen  philosophi  stamus  intrare  cupientes,  quae  ipse 
re  vera  sentiat,  accuratius  non  modo  in  universum  sed  singillatim 
accepturi.  Quaestio  est,  qua  ratione  Cicero  non  solum 
ordinem  universum  et  partitionem,  sed  etiam  singnla 
verba  et  sententias  reddiderit.  Duplex  videtur  esse  haec 
quaestio.  Cum  enim  Antiochus  saepius  aliorum,  videlicet  ad  verbum, 
exscripsisset  conclusiones,  etiam  Ciceroni  eae  verbo  tenus  con- 
vertendae  erant;  interrogatur,  quanam  diligentia  et  fide  id  fecerit. 
Adest  definitio  fati  primae  parti  ex  Chrysippo  proposita:  manifestnm 
censeo  esse  verba  Graeca  magis  eleganter  quam  soUerter  et  accurate 
a  Cicerone  esse  conversa,  at  id  quoque  elucet,  satis  eum  operae 
impertivisse,  ut  et  recte  et  dilucide  transferret.  Porro  cum  con- 
ferimus  locos  genuinos  et  eos,  quos  invenimus  ad  illorum  exem- 
plum  compositos  esse,  §§  26  —  28  cum  §§  18  sqq.  et  §§  46  —  48 
cum  §§  22  sqq.,  statim  apparet,  ut  locis  genuinis  errores  vita- 
rentur,  non  aliter  fieri  potuisse  nisi  ita,  ut  Cicero  verba  libri 
descripti  sequeretur.  Nondum  dico  ad  verbum  eum  passim  illius 
contextum  transtulisse,  id  solum  contendo,  eum  semper  ad  illius  verba 
respexisse,  illa  ei  semper  in  scribendo  ad  manus  et  ante  oculos 
fuisse:  nam  exempli  gratia  in  §  7,  quae  scripsit:  reliqua  postea 
persequemur  verisimile  puto  ab  eo  mutata  esse  convenienter  cum 
sua  fati  definitione,  in  fonte  clarias  fuisae  dictum,  postea  quaeri, 
num  djicaQd^aTog  sit  ^  toiavrrj  ejiiJtXoxi^.    Sed  hoc  nihil  fere 

valet,  gravius  est,  quod  non  semper  dubitatione  caremus,  num 
passim  nomina  ab  Antiocho  proprie  indita,i)  inprimis  nomina 
causarum  religiose  reddiderit:  de  diffieillima  §  32  incertum  hoc 
puto  et  miror,  quod  in  tertia  parte  variantur:  in  universum 
autem  id,  quod  Antiochus  dicere  volebat,  recte  tradidisse 
videtur.  Complures  denique  locos  eius  modi  credo  esse,  ut  primo 
visu  cognoscatur  ad  verbum  eos  esse  conversos,  velut  in  §  21:  Hic 
primum  si  mihi  liheat  assentiri  Epicuro  .  .  .  eam  plagam 
potius  accipiam  quam  fato  omnia  fieri  comprobem;  illa  enim 
sententia  hdbet  aliquid  disputationis,  haec  vero  non  est  tolerdbilis, 
et  quae  sequuntur  usque  ad  §25:  non  necesse  est  repetere,  quae 
supra  (p.  20)  de  §  25:  ne  omnes  physici  irrideant  nos  et  de  com- 
mutata  oratione  §§  23  et  24,  p.  33  de  §  23:  etiamsi  sit  atomus  eaque 
declinet  ostendimus.  Hic  etiam  verba  illa,  quae  apud  Ciceronem 
absurda  sunt,  opus  est  commemorare  (§  17):  Qui  locus  attingit 
hanc  quaestionem.  In  §  13  nonnuUa  commutata  esse  probabilo 
est,  etiam  apostrophe  ad  Chrysippum  facta  Ciceronis  esse  videtur. 
Cetera  huius  partis  et  universae  fere  prima  et  tertia  partes  verbo 
tenus  translatae  videntur. 

Nec  absona  sunt  ab  hac  ratione  Ciceronis  ipsius  testimonia. 
Profitetur  ipse  ac.  I  §  14:  Quid  est  enim,  quod  malim  quam  ex 
Antiocho  iam  pridem  audita  recordari  et  simul  videre,  satisne 
ea  commode  dici  possint  Latine,  ubi  premere  iuvat,  quod 
de  ipso  Antiocho  haec  verba  fiunt,  et  annotare,  paucis  locis  ex- 
ceptis,  qui  facillime  discernuntur  (§8,  §§25  —  26,  §  33,  §  35), 
a  §  15  —  §  42  omnia  videri  simili  modo  translata  esse  atque 
libellum  de  fato.  IUa  v^ero  non  solum  de  vocibus  quibusdam  et 
nominibus  Latina  lingua  novandis  dici  sed  de  tota,  quae  sequitur, 
oratione  etiam  inde  apparet,  quod,  ubi  opus  esse  videtur,  idem  denuo 
suo  loco  monetur  velut  ac.  I  §§  24—26,  II  15.  17.  18.  22.  26.  27. 
31  etc.  Alterum  autem  locum,  de  fin.  III  §  15,  quamquam  ad 
Stoicorum  potissimum  respicit  rationem,  quae  difficilius  quiddam  et 
obscurius  habere  narratur,  tamen  ad  nostram  quoque  quaestionem 
referre  possumus,  quoniam  hanc  quoque  obscuram  appellat 
Cicero  (§  1  et  Gellius  VII  2,15):  Nec  tamen  exprimi  verbum 
e   verbo   nece^se    erit,    ut   interpretes    indiserti    solent, 


^)  Id  quod  hic  minoris  est  momenti  quam  in  ac.  II  §§19  sqq. 

cum  sit  verbum,  quod  idem  declaret,  magis  usitatum.  Equidem 
soleo  etiam,  quod  uno  Graeci,  si  aliter  non  possum, 
idem  pluribus  verhis  exponere.  Quo  loco  confirmatur  Cice- 
ronem  convertere  voluisse  —  fugit  hic  verbum  convertendi,  sed 
id  ipsum  significari  ex  consimili  loco  de  opt.  gen.  or.  §  14  cognoscitur: 
Converti  enim  ex  Atticis  .  .  .  orationes  .  .  .;  nec  converti  ut 
interpres  sed  ut  orator,  sententiis  iisdem  et  earum  formis 
tamquam  figuris,  verhis  ad  nostram  consuetudinem  aptis, 
in  quihus  non  verhum  pro  verbo  necesse  habui  reddere, 
sed  genus  omne  verborum  vimque  servavi  —  et  simul  inde  dis- 
cimus,  qua  ratione  Cicero  converterit. 


Postremo  id  quoque  cupimus  scire,  ex  quo  opere  Antiochi 
haec  disputatio  de  fato  sumpta  sit,  quale  et  quantum  fuerit. 
De  libris  vero  ab  Antiocho  editis  adhuc  id  tantum  compertum 
habemus,!)  contra  Philonem  magistrum  ab  eo  librum  vulgatum  esse, 
qui  Sosus  inscribebatnr  (Cic.  ac.  II  1 1  sq.),  ad  Q.  Lucilium  Balbum 
eum  misisse  librum  ad  rjO-og  spectantem  (de  nat.  deor.  I  16)  ,2) 
denique  xavovixci  eum  conscripsisse,  ex  quorum  libro  secundo 
Sextus  Empiricus  duos  locos  exscripsit  (VII,  162  et  201)  ad 
ala0^?]06ig  pertinentes,  quales  essent  et  qua  via  orerentur.  Quae- 
ritur,  num  ex  his  libris  apud  Ciceronem  —  nam  certa  nusquam 
alibi  habemus  vestigia  praeter  Sexti  Empirici  locos  modo  com- 
memoratos  —  aliquid  exstet.  Pro  certo  id  posse  dici  de  Soso 
putaverim,   unde   ac.  II  §§  40  —  60    fluxisse  videntur.3)     Ut  vero 

0  Cf  Susemihl,  Griech.  Litteraturgesch.  II  p.  290. 

2)  Hirzel,  Philos.  Unters.  III 273  sq.  recte  ex  ipsis  huius  loci  verbis 
conclasit,  hunc  librum  sine  dubio  non  esse  Sosum,  id  quod  Krischius  et 
Zeller  suspicati  erant,  sed  eum  librum,  ex  quo  de  fin.  libr.  IV  et  V 
hausti  essent.  Mihi  tamen  verba  haec  ad  libr.  de  fin.  IV  solum 
videntur  respicere;  quem,  cum  de  ambitu  librorum  Antiochi  a  ceteris 
dissentiam  et  hac  de  cansa  alterum  tantum  eorum  censeam  ad  Balbum 
missum  esse,  ad  philosophum  Stoicorum  disciplinae  deditum  verisimilius 
existimo  directum  fuisse  quam  de  fin.  V. 

3)  Hirzel  (ibid.  III  p.  251)  comprobavit  sententiam  Krischii,  omnia 
a  §  13  ad  §  60  ex  Soso  orta  esse.  At  ipse  exposuit  (254  sqq.),  cum 
prior  disputationis  pars  usque  ad  §  39  optime  inter  se  conexa  et  dis- 
posita  esset,  ordine  praeclaro  et  ita,  ut  refutatio  Academicorum  §  39 
absoluta  esset  et  nihil  ultro  desideraretur,  tamen  pergi,  et  alienissimum 

ac.  II    §§13 — 39    ex    canonicis    exscriptae    sint,    fieri    posse 
non    prorsus    nego,    quamquam    me    quidem    hoc    non    probare 


esse,  quod  hic  tandem  (§§  40  sqq.),  quae  iam  antea  propulsata  esset, 
doctrina  Academicoram  explicaretur,  ad  ea  vero,  quae  antegressa  essent, 
non  responderetur:  quem  ordinem  ineptissimum  esse  ipse  iudicavit,  alias 
dispositionis  oflfensioues  accedere  (p.  258  sq.).  His  autem  difficultatibus 
omnibus  sperat  subveniri  posse,  cum  coniciatur  Sosum  illum  fuisse  dia- 
logum.  Quae  ad  eam  coniecturam  probandam  deinceps  attulit,  quia 
nullius  ponderis  sunt,  omitto.  Hirzelius  ipse  obicit  illa  aetate  philosophos 
non  fere  cOnscripsisse  dialogos.  Etiam  id  debebat  interrogare,  num, 
qnod  in  oratione  perpetua  reprehensione  maxima  dignum  est,  in  dialogo 
liceret,  et  cur  intra  §§  13 — 39  optimus  inveniretur  ordo,  postea  non  ita, 
tandem  cur  Cicero,  qui  alias,  ubi  in  fonte  non  erat,  dialogum  intro- 
duxit,  hic,  si  fons  praebebat,  dialogum  exstincturus  fuisset.  Addendum 
est,  quod  identidem  de  eisdem  rebus  iterum  agitur  et  sic,  ut  nulla  voce 
significetur  iam  antea  eandem  rem  esse  tactam.  lure  Schwenke  (Bur- 
sians  Jahresber.  XXXV  79)  respondit  —  de  §§  13 — 39  quidem  —  non 
in  Philonem  pugnari  et  (Philol.  Rundsch.  IV  1884  p.  878  sq.),  quoniam 
cx  §  49  Hirzel  duxisset,  per  complures  dies  dialogum  fieri,  male  cou- 
venire,  quod  Sosus  unus  liber  fuisse  traditur. 

Posita  est  illa  coniectura  in  §12:  Tum  et  illa  dixit  Antiochm . . . 
et  alia  plura,  nec  se  tenuit,  quin  contra  suuni  doctorem  librum  etiam 
ederet,  qui  Sosus  inscribitur.  Pergitur  complnres  dies  Heraclitum 
Tyrium  Alexandriae  contra  Antiochum  disseruisse,  hunc  contra  Acade- 
micos,  tum  dicitur:  multum  temporis  in  ista  una  disputatione  con- 
sumpsimv^.  Sed  ea  pars,  quae  contra  Philonem  erat,  praeter- 
mittenda  est  .  .  .  Ad  Arcesilam  Carneademque  veniamus. 
Quid  aliud  haec  sibi  volunt,  nisi  Sosum  non  esse  fontem  insequentis 
disputationis?  Qui  autem  cum  ea  coniectura  conciliari  potest  universa 
§  1 7  ratio  ?  Beinde,  quoniam  in  §  1 1  Antiochus,  homo  natura  lenissimus, 
stomachari  coepisse  dicitur,  in  §§  19 — 39  stomachantis  nihil  est,  defendit 
et  coufirmat,  quod  ipse  sentit,  non  oflfendit  aut  aggreditur  adversarios. 
Longe  vero  diversa  ratio  §§  40  sqq.,  maxime  §§  53—55  et  §  60:  mani- 
festissimum  esse  puto,  baec  ex  Soso  sumpta  esse,  illa  non  indidem. 
Aut  quomodo  fieri  potest,  ut  in  §  49  dicatur:  Ad  has  omnes  visiones 
inanes  Antiochus  quidem  et  permulta  dicebat  et  erat  de  hac  una  re 
uniu^  diei  disputatio:  mihi  autem  non  idem  faciendum  puto,  sed 
ipsa  capita  dicenda,  si  iam  antea  non  modo  capita,  sed  universam 
fere  orationem  Cicero  exscripserat?  At  onmes  difficultates  componuntur, 
si  Cicero  dnobus  Hbris  Antiochi  diversis  usus  est,  altero  ad 
conscribendas  §§13—39,  Soso  ad  §§40—60.  Initio  igitur  Sosi 
sententiae  adversariorum  breviter  adumbratae  erant  (§§  40  sqq.) ,  unius 
diei  disputatio  (§  49)  ficta  est  ad  unum  Sosi  librum,  Cicero  capita 
tantum  excerpsit,  et  quod  iam  alinm  antea  exscripserat  Antiochi  librum 

confiteor.^)  Nihil  impedit,  quominus  de  fin.  IV"  §§14  8qq.  librum 
illum  ad  Balbum  missum  contineant.  At  quid  de  disputatione 
jtsgl  sliiaQfievrjg  censendum  est?  Quantus  hic  liber  et  qualis 
fuit?  Atque  primum  quidem  id  certum  est,  libello  nostro  de 
fato  et  ac.  II  §§13—39,  item  ac.  II  §§40—60,  quae  adhibitae 
sunt  disputationes  Antiochi,  totas  fere  exhaustas  esse:  in  his 
Cicero  bis  annotat  se  capita  tantum  referre,  ac.  II  §  49  et  II 
§  30  (§37  respicitur  ad  omissam  partem),  unde  veri  simile  fit 
cetera  integra  et  plena  reddi,  non  excerpi.  Pleniores  vero 
aut  prorsus  incolumes  habemus  eas  disputationes,  unde  librorum 
Ciceronis  de  fin.  V  §§  15—72  atque  de  fin.  IV  §§  14  sqq.  con- 
versae  sunt,  item  ac.  I  §§  15 — 42.  Hae  disputationes  non 
eadem  omnes  amplitudine  sunt,  at  certe  simili:  non  est  causa, 
cur  dnbitemus,  quin  genuinae  Antiochi  disputationes  aut  con- 
similis  aut  eiusdem  fuerint  ambitus,  paene  parvae  aut  mediocres, 
certe  non  permagnae.  Omnes  vero  eo  consentiunt,  quod 
intra  certos  fines  de  certa  re  breviter  et  summatim,  at 
plene  et  quantum  opus  est  disputatur,  quaestio  sus- 
cepta  tota  conficitur.  Omnes  vulgarem  quandam  prae 
se  ferunt  rationem,  quasi  ad  usum  discipulorum  compositae. 
Quoniam  autem  satis  constat  multos  Romanos  Antiochi  auditores 
fuisse  et  secundum  testimonium  de  nat.  deor.  I  16  Uber  Antiochi 
nostri,  qui  db  eo  nuper  ad  hunc  Balhum  missus  est,  Balbo  de- 
dicatus  fuerit  liber  ab  Antiocho  ipso,2)  non  procul  abest  suspicio, 
eorum  potissimum  causa  has  disputationes  conscriptas  et  sic  com- 
positas  esse.  Erant  tanqnam  orationes  coram  dispulis  habitae, 
tum  litteris  mandatae  et  in  vulgus  editae  (cf.  ac.  I  §  14),   minns 


et  quod  spinosas  philosophorum  argnmentationes  oderatautcontemnebat; 
voluptati  vero  oratori  erat,  quod  stomacbabatur  Antiochus;  simul  §§  40  sqq. 
brevissime  conclnsae  erant  Academicorum  sententiae. 

^)  Non  veri  simile  id  esse  inde  sumo,  quod,  quae  eo  loco  ex- 
plicantur,  in  libro  primo  erant  tractanda,  et  quod,  cam  satis  conficiatur 
quaestio  suscepta  intra  hanc  disputationem ,  vix  credibile  est  alium 
antecessisse  aut  insecutum  esse  de  eadem  re  librum;  postremo  sub- 
tiliora  sunt,  quae  Sextus  illiuc  tradit,  et  remota  ab  omni  ratione  huius 
orationis  satis  vulgaris.  Plane  autem  diiudicari  haec  res  ideo  non 
potest,  quod  partem  eam,  qua  aio&i]06ig  expositae  erant,  Cicero  (§  30) 
brevissime  excerpsit. 

')  Schoemann  ad  h.  1. 

contra  pliilosopho8  intentae,  jpraeter  Sosnm  et,  meo  qnidem  indicio, 
xavoyixa.  Ipsa  qnoque  indoles  Antiochi  magis  ad  nsum  vitae 
inclinabat:  aptissimns  igitur  erat,  qui  adeo  accommodata  naturae 
Romanorum  conscriberet,  quale  de  fin.  IV. 

Quas  dispntationes  ab  Autiocho  ipso  in  vulgus  editas  esse 
nemo  iam  infitiatur,  etsi  inscriptiones  earnm  nusquam  traduntur: 
habemus  Ciceronis  cmm  testimonium  de  libro  ad  Balbnm  misso 
tum  ipsos  libros  conversos,  prO  nominibus  res.  Quarnm  una  erat 
jisqI  slfzaQfiivTjq.  Fortasse  aliquo  modo  cohaerebat  cum  ea  dis- 
putatione,  quae  (ac.  II  §§  37 — 39)  mirum  quantum  in  eandem 
prospicit  de  libertate  voluntatis  nostrae  sententiam;  cum  hac 
autem  sine  dubio  coniuncta  est  qnaestio  jteqI  TeXovq  (ac.  II  29).') 
Ratio  vero  disceptandi  eadem  atque  in  libro  de  fato  reperitur 
in  eo,  ex  quo  Cicero  quartum  snnm  de  finibus  exhausit;  eodem 
tempore,  quae  ac.  I  §§15sqq.  docentur,  videntur  conscripta  esse. 


De  Cicerone  pMlosopho  quae  ex  quaestione  mea  consequantur, 
sic  breviter  complectar: 

1.  Omnes  partes  eius  propriae  oratoris  rationem  et  con- 
suetudinem  prae  se  ferunt;  non  potuit  Cicero  scribere,  libros 
certe  in  vulgus  edendos,  nisi  relapsus  in  quaestiones  rhetoricas 
et  copiam  verborum  ceterasque  artes  oratorias.  Itaque  eius  modi 
signa  vestigia  possunt  existimari,  tales  locos  ab  ipso  esse  con- 
scriptos. 

2.  Ad  rem  de  sno  nihil  attulit  in  disputatione  nostra  et 
ea,   quae  aliunde  adsumpsit,   plerumque    extra  rem  digredinntnr. 

3.  Et  ratio  tota,  qna  ex  fonte  hansit,  et  partes  ab  ipso  ad 
exemplum  genuinarum  factae  et  errores  mutati  ordinis  testantur 
Ciceronem  non  perspexisse  neque  intellexisse  neqne  universam  com- 
positionem  neqne  singula  argumenta  disputationis  Antiochi,  certe 
non  alterius  partis,  quae  quidem  difficilis  est  ad  intellegendnm: 
neque  vero  satis  strenue  elaborabat,  sed  piimo  aspectu  cnm  pars 
ea,  quae  est  jieQl  dvparcov,  a  proposito  videretur  incipere,  in 
prooemio  eam  tertiam  enumeravit  totius  disputationis  partem,  de 
parte  insequenti  omnino  tacnit.    Atque  etiam  tota  haec  singularum 

^)  =  de  fin.  V. 

partium   dispositio  (§  1)  notionibus  nimis  communibus  et  inanibus 
inducitur. 

Ergo  quantum  convertit,  laudandus,  quantum  ipse  conatus 
est  suo  arbitrio  fontis  ordinem  mutare,  reprehendendus  est,  quoniam 
nihil  profecit,  immo  corrupit  argumentationem  auctoris.  Liber 
de  fato  fons  est  sententiae  Antiochi,  Cicero  propriam 
non  profitetur,*)  nisi  credimus  quaestione  illa  §  6  verbosa^)  eam 
contineri:  quae  quidem  verba  oratoris  sunt,  sententia  autem  vulgi 
est  vel  levissimi  cuiusque  hominis,  non  philosophi  de  conexione 
causarum  et  de  fato  physice  dicto  (de  div.  I  §  125)  inquirentis; 
Cicero  ne  tum  quidem,  postquam  libros  de  divinatione  conscripsit 
et  in  disputatione  Antiochi  versari  coepit,  animadverterat,  in  quo 
causa  consisteret.  Nomen  igitur  et  universam  disciplinam  Antiochi 
sectatus  est,  quem  senserat  cum  doctrina  Academicorum  congruere 
negantium  fatum  esse:  quibus  de  causis  ct  qua  ratione  id  esse 
negaret,  Ciceroni  magnae  curae  non  erat;  satis  habebat  negare 
aut  dubitare,  ut  Academicus  videretur. 


^)  Hoc  ausus  sum  iudiciiim  proferre,  quamqnam  initium  disputa- 
tionis  deest,  ubi  suam  Cicero  solet  sententiam  exponere:  num  in  hoc 
libro  id  copiosius  fecerit,  nescimus:  si  fecit,  tamen,  quae  dixi,  vera 
esse  certus  sum. 

«)  Cf.  p.  lOsq. 


Vita. 

Natus  sum  a.  d.  XIV.  Kal.  Aug.  1878  parentibus  agricolis 
Stammhemii,  in  vico  Wuerttembergensi  prope  ad  Ludwigsbnrgam 
sito.  A  patre  sperante  quam  primum  me  sibi  adfuturum  esse  in 
agris  colendis,  cum  primus  essem  filius,  decimum  agens  annum 
matre  adiutrice  vix  impetravi,  ut  concederet  mihi  studere  litteris. 
Deinde  per  quinque  annos  lyceum,  quod  tum  nominabatur, 
Ludwigsburgense  frequentabam ,  ut  elementa  linguae  Latinae  et 
Graecae  discerem.  Anno  1893  in  seminarium,  quod  in  monasterio 
Maulbronnensi  institutum  est,  receptus  duobus  annis  post  in 
Blaubeurense  sum  progressus:  quorum  seminariorum  ratio  eo 
intenta  est,  ut  ad  theologiam  alumni  praeparentnr.  Mihi  quoque 
his  annis  in  animo  erat  theologi  aliquando  munus  capessere. 
Sed  aestate  1897  maturitatem  nanctus,  ut  hoc  consilium  mutarem, 
complnribus  causis  commotus  sum.  Ad  philologiam  vero  et 
historiam  me  converti  spe  impulsus  me  hac  via  de  moribus 
institutisque  hominum,  qualia  quaque  aetate  fuerint,  de  quaestio- 
nibus  iugeniisque  philosophorum ,  de  natura  atque  vi  artium 
liberalium  certiora  esse  accepturum:  nempe  adulescentis  est 
semper  in  universitatem  rerum  prospicere  resque  diu  praeteritas 
usque  eo  velle  perscrutari,  ut  inde  regulas  ducat  de  aeterna 
natura  hominum  et  de  veris  omnium  studiorum  artiumque  finibus 
et  normis.  Optime  autem  mihi  obtigit,  quod  Tubingae  statim 
audiebam  de  libris  pulcherrimis  atque  ratione  inquirendi  Erwinii 
Rohde,  quem  venerari  maxime  Guilelmus  Schmid  docebat,  qui 
animos  discipulorum  ad  maximum  litterarum  Graecarum  amorem 
excitavit.  In  seminario  philologico  Ernestus  Herzog  et  Schwabe, 
in  historico  Busch  id  potissimum  monebant,  ut  quam  accuratissime 
fierent  quaestiones.  Praeterea  Tubiugae  coUegia,  quae  Conradus 
Lange  et  Hettner  de  historia  artium  graphicarum  et  de  geographia 

habebant,  mihi  iucundissima  et  ntilissima  fuernnt.  Octobri  mense 
1899  Halas  Saxonum  me  contuli  ibique  per  annum  professorum 
Bechtel,  Blass,  Dittenberger,  Eduardi  Meyer,  Robert,  Wissowa 
collegia  et  seminaria  maximo  cum  gaudio  et  emolumento  frequen- 
tavi.  Non  est  loci  huius  illos  viros  optime  de  me  meritos  laudare, 
id  vero  non  omittam  me  summum  beneficium  hoc  existimare,  qnod 
eorum  complnres  etiam  sui  dabant  facultatem  et  nonnulli  discipnlos 
non  solum  docebant  ut  multo  iuniores  sed  etiam  veri  investigandi 
commilitones  sui  similes  re  vera  sinebant  esse:  nulla  re  magis 
acuebatur  incertum  iudicium  et  anceps  adulescentium  fiducia  sui 
temperabatur.  Cuius  modi  beneficia  actis  gratiis  non  possumus 
remunerari,  semper  manebimus  acceptorum  debitores:  at  pietatis  est 
memoriam  praeteritorum  retinere,  et  nomina  religiose  dicta  floribus 
similia  sunt,  quos  liberi  serunt  in  sepulcris  parentum  defunctorum. 
Octobri  1900  Tubingam  reversus  ultimum  annum  temporum 
academicorum  examini  publico  praeparando  consecravi;  quo  superato 
Rottweilae  seminarium  paedagogicum  sum  perpessus.  Tum  altero 
examine  confecto  per  tria  semestria  Ludwigsburgae  in  eadem 
schola,  cuius  ipse  discipulus  fueram,  pueros  erudiebam,  mense 
Aprili  1904  Dittenbergero  auctore  oppidani  gymnasii  Halensis 
magister  factus  sum. 


